**MАЛИ ПРОРОЦИ**

Minor Prophets 5-99.doc

The original source of these notes is not know, but additional notes have been added from **“The Quick Verse Life Application Bible”** CDROM indicated by **QVLAB** following the quote, and is used by permission.

**(DB)** represents material quoted from “**The Dake Annotated Bible”** notes.

The Dake Bible Sales, Inc. has given their kind permission for use of their materials. Should you desire complete copies of their materials, they can be reached at P.O. Box 1050, Lawarenceville, Georgia, 30045; by telephone at 770-963-1112, or by email at [www.dake.com](http://www.dake.com).

**I. Вовед**

**A. Што е пророк?**

Зборот значи да се објави - Тој е Божјата уста која ја објавува Неговата порака пред луѓето.

**B. Две значења, пошироко и потесно значење:**

|  |  |
| --- | --- |
| **ПОШИРОКО ЗНАЧЕЊЕ** | **ПОТЕСНО ЗНАЧЕЊЕ** |
| Отворено зборување | Предскажување |
|  |  |
| Го проповеда Божјото слово | Насочување кон иднината |
| Дава разбирање за Божјата волја | Разбирање за Божјиот план |
| Охрабрува | Предвидува - ја кажува иднината |
| Изградува | Ги охрабрува праведните |
| Ги предизвикува злите |  |

**II. Опис на мал пророк**

**A. “Божји човек”, затоа што е избран од Бог - 1 Цар. 12:22**

**B. “Слуга Господов”, поради неговата верност - 1 Цар. 14:18**

**C. “Господов гласник”, затоа што Бог го испраќа - Иса. 42:19**

**D. “Господов јасновидец”, поради неговото разбирање на Бог - 1 Сам. 9:9**

**E. “Господов стражар”, поради неговата подготвеност за Бог - Езек. 3:17**

**F. “Божји навестувачи”, затоа што го зборуваат Божјото слово.**

**III. Има вистински и лажни пророци - Кој е тестот?**

**A. Ако предскаже нешто, а не се случи. Дури и да е еднаш.**

**Повторен закон 18:21-22** Но ќе си речеш во срцето свое: “Како ќе разбереме кои зборови не ги кажал Господ?” Еве како ќе ги дознаете: ако пророкот говори од името на Господ, и зборовите не се збиднат и не се исполнат, тогаш Господ не ги кажал тие зборови, туку ги кажал пророкот поради својата дрскост, - не плаши се од него.

**B. Ако ги одврати луѓето од вистинскиот Бог и ги заврти кон други богови.**

**1. Повторен закон 13:1-3** Ако се појави меѓу вас пророк, или човек што има сновиденија, и ти покаже знамение или чудо, и ако се оствари тоа знамение или чудо, за кое тој ти говорел, па потоа ти рече: “Да одиме да служиме на други богови, кои ти не ги познаваш,” ти не го слушај гласот на таков пророк, или на таков човек што има сновиденија; бидејќи преку тоа Господ, вашиот Бог, ве искушува, за да дознае, дали Го сакате Господа, вашиот Бог, со сето свое срце и со сета своја душа.

**2.** Тие можеби кажуваат нешта кои се вистинити, но се што ќе кажат треба да биде вистина, и ако тоа те одвојува од вистинскиот, жив Бог, Јехова, тогаш тие се лажни.

**C. Дали тие користат инструменти за “мистично”, како што се кристална топка, чај, кафе, тарот карти, и др. Ни еден вистински Божји пророк нема да користи окултни методи.**

**Повторен закон 18:10-11** …да не се најде меѓу вас човек кој го тера синот свој или ќерката своја да помине преку оган, заради очистување, или да претскажува, да гата, или, пак, маѓесник, бајач, или што повикува духови, ниту, пак, волшебник, ни таков што разговара со мртви;

**D. Исус Христос не е центарот на нивното предскажување. Повеќето предскажувања од светот немаат апсолутно никаква врска со Исус.**

**Откровение 19:19** Јас паднав пред неговите нозе да му се поклонам, а тој ми рече: “Не прави го тоа! Јас сум слуга како и ти и твоите браќа, кои го имаат Исусовото сведоштво; поклони Му се на Бог, зашто Исусовото сведоштво е духот на пророштвото.”

**E. Пророк е оној кој го зборува Божјото слово и чија што порака често е потврдена со божествени дела, и Божји чуда:**

**1.** Мојсеј и Кора: земјата ги проголта Кора и неговите луѓе, преку Божјата моќ.

**2.** Илија и пророците на Ваал - паднал оган и го пеплосал олтарот.

**3.** Бог е сведок на Неговите навестители преку знаци, чудеса и чуда.

**F. Христијаните треба да внимаваат на лажните пророци:**

**1.** Матеј 24:23-24 Внимавајте

**2. 1 Јован 4:1** Мили мои, не верувајте му на секој дух, туку проверувајте ги духовите за да видите дали се од Бога, зашто многу лажни пророци излегоа во светот.

**3.** Ние не треба да слушаме измамливи духови или доктрини на демони. **1 Тимотеј 4:1** А Духот јасно вели дека во подоцнежните времиња некои ќе отпаднат од верата и ќе слушаат измамливи духови и демонски учења…

**4.** Ние треба да го игнорираме било кој ангел од небото кој проповеда поинакво евангелие од она кое Исус го поучувал. **Гал. 1:8** Но ако дури и ние или ангел од небото ви проповеда друго евангелие, спротивно од она што ви го проповедавме, нека биде проклет!

**IV. Во СЗ имало многу пророци за кои ние не мислиме дека биле пророци**

**Некои од нив се:**

Мојсеј, Енох, Ное, Авраам, Јосиф, Самоил

Тие не се оние на кои обично мислиме кога зборуваме за пророци, но тие пророкувале.

**V. Стар Завет**

**A. Старозаветните пророчки книги се поделени на големи и мали пророци.**

**1.** Прв пат се спомнати или користени термините “големи” и “мали” пророци од страна на св. Августин, во неговата книга “Божјиот град”.

**2.** Големите пророци се: Исаија, Еремија, Езекиел - тие се наречени големи пророци поради големината на нивните книги, не затоа што биле поважни од малите, тие се едноставно подолги.

**3.** Плачот Еремиин се тажалките на Еремија.

**4.** Даниел е повеќе историска книга, отколку книга на пророштва. Даниел пророкувал, но не се смета за пророчка книга.

**5.** Во Стариот Завет има 12 книги кои се малите пророци.

**6.** Овие 12 книги не се наредени во Библијата по хронолошки ред.

**VI. АВДИЈ**

**A. АВДИЈ Е НАЈКРАТКАТА КНИГА ОД МАЛИТЕ ПРОРОЦИ.**

**1.** Била напишана околу 850 - 830 пред н.е.

**2.** Некои веруваат дека Авдиј бил современик на Јоел.

**3.** Во Библијата има 11 други Авдиј, но ни еден од нив не може да биде поврзан со овој Авдиј.

**4.** Оваа книга е во блиска паралела со 49тата глава од Еремија.

“Авдиј го предскажува поробувањето на Едомитите од страна на Халдејците, и на крајот од Евреите, кои тие ги користеле најсурово кога биле понижени од други непријатели. Овие пророштва биле буквално исполнети за Идоменците - како нација тие целосно не постојат.” (Adam Clarke Commentary).

**B. АВДИЈ ЗНАЧИ = “Славител на Јахве” или “Господов слуга”.**

**C. ЗА КОГО БИЛА НАПИШАНА КНИГАТА?**

До луѓето на Јуда (јужното царство) и било напишано за Едом.

**D. КОЈ И КАДЕ Е ЕДОМ?**

**1.** Едом е југоисточно од Јуда, целосно јужно од Мртвото Море, или поинаку познато како Соленото Море.

**2.** “Едомитите” биле современици на Исав, братот на Јаков (Израел). Исав се населил во земјата Едом.

**a.** Броеви 20:14 зборува за “твојот брат Израел”. Мојсеј сакал Израелците да ги помине преку Едом за време на екзодусот, но луѓето од Едом им забраниле да поминат преку нивната земја.

**b.** Во 2 Днв. 21:8-10, 16-17 ние гледаме дека Израел е нападнат од Филистејците и Арапите. Некои веруваат дека и Едомитите се здужиле со нив за да го нападнат Јуда.

**3.** Историските записи покажуваат дека Едом му наштетил на Израел.

**E. ПРИЧИНАТА ЗА ПРОРОШТВОТО**

**1.** Ние не знаеме точно зошто Бог го изрекол ова пророштво против Едом, но има некои докази дека Едом не бил задоволен со Јуда.

**2.** Се укажува на тоа дека Едом ќе страда заради начинот на кој се однесувал кон својот брат Јуда (Израел).

**F. АВДИЈ БИЛ НАПИШАН:**

**1.** Да објави осуда над Едом.

**2.** Да претскаже обновување на Јудината земја.

**3.** “Овде Бог е претставен како да ги повикува нациите против Едом, и објавува дека нивните трврдини нема да ги спасат, 14; дека ниту остаток ниту собор нема да им остане, 5: дека непријателот ќе го бара неговиот народ и целосно ќе ги покори, и дека ни еден од нивните сојузници нема да остене со него, 6-9. Тој потоа ја објаснува нивната специфична навреда, и им се заканува со брза “надокнада”, 10-16. На таков начин Вавилонците ги победиле Едомитите, и ги избркале од Арабија Петраеа, од што тие никогаш не се опоравиле, и не ја добиле земјата назад. Останатите стихови содржат пророштво за враќање на Евреите од Вавилонското ропство, и победа над сите нивни непријатели, 17-21.” (Адам Кларк- Коментари)

**G. ДОКТРИНАЛНАТА ЦЕЛ**

**1.** Ја објавува Божјата праведност преку враќање на земјата назад на Јуда

**2.** Поучува дека гордоста доаѓа пред падот!

**H. ХРИСТОЛОШКАТА ЦЕЛ - Како го гледаме Христос во оваа книга?**

**1.** Книгата го отсликува Месијата како Спасител и како сопственик на царството.

**2.** Исто така Исус бил Евреин, потекнувал од Јуда.

**I. ПРУЧУВАЊЕ НА ТЕКСТОТ НА АВДИЈ:**

**1.** Стх. 1-4 зборуваат за уништувањето на Едом кое се приближува. Едом е наречен и Идомеа. Уништувањето кое настапува е најавено од Господовиот амбасадор кој ги повикува народите да се здружат против Едом. Луѓето се скриле во високите карпи и пештери мислејќи дека таму ќе бидат безбедни од војските кои ќе дојдат против нив. Овој дел зборува за тоа колку е безумно човек да мисли дека може да се потпре на себеси или на нешто што сам го направил, а кое се воздига над Бог. Тие биле горделиви луѓе кои Бог ги направил мали меѓу народите, понижени од другите, но се уште биле измамени од својата гордост. Немало понизност и нивната гордост ќе биде нивна пропаст. Спореди со Еремија 49:16-17.

**2.** Стх. 5-6 вели дека крадецот доаѓа и го зема само она што го сака. Лозарот ќе остави од грозјето на нивата за сиромашните. Но Господ вели дека Тој ќе земе се! Пророкот зборува како ова веќе да се случило, иако не се случило. Но било сигурно дека ќе се случи, затоа што тоа бил Божјиот суд, и никој нема да може да му избега.

**3.** Стх. 7 - твоите таканаречени пријатели ќе ти свртат грб. Ова се однесувало на Халдејците со кои Едомитите заедно ги прогонувале Евреите. Само Бог е пријател кој е поблизок од брат. Ние сме безумни ако нашата доверба ја ставиме во некој друг освен Бог. Ова е особено вистина за оние кои прават сојузи против Божјиот народ и Неговите дела.

**4.** Стх. 8-9 - ќе ги уништам вашите мудреци (еден од пријателите на Јов бил од Теман - Јов 4:1. Теман бил син на Есав - Бит. 36:15). Тие биле земја позната по мудрите луѓе.

**5.** Стх. 10 - “Заради насилството против твојот брат Јаков” - Општо Израелците ова го разбирале на овој начин: двата брата - Јаков, од кого произлегле Евреите, и Исав од кого произлегле Идомејците или Едомците - овде ги претставуваат целите народи или поколенијата во тоа време. Ние треба да побараме посебни случаи на насилство од Едомитите против Евреите. Види 2 Днв. 28:17-18. Тие дури и ги поттикнале Халдејците, кога го завземале Ерусалим, да го уништат храмот и да го срамнат со земја. Види Пс. 137:7. (Адам Кларк - Коментари).

**6.** Стх. 11-14 - гревовите кои Едом ги направил. Бог ќе ги казни заради нивните гревови. Работи заради кои Бог ќе ги казни:

**a.** Стоеле настрана (стх. 11) биле виновни за соучество. Тие не ги запреле другите да го нападнат Израел.

**b.** Немој да се радуваш на несреќата на брат ти (стх. 12). Дозволи му на Бог да каже: “Нели ти реков”.

**c.** Немој јавно да му се потсмеваш на брат ти заради пропаста (стх. 12).

**d.** Немој да се фалиш со сопствената сила (стх. 12).

**e.** Не требаше да влезете во Ерусалим за да земете плен од наволјата на вашите браќа или да бидете вклучени во туѓиот грев. (стх. 13)

**f.** Не треба да го потценуваш братот свој поради неговата осуда. Затоа што во твоето фалење заради казната над брат ти, ти ја правиш неговата казна и своја. (стх. 13)

**g.** Не треба на имаш добивка (богатство) поради нивниот грев. Ова беше Божјата казна над Јуда. Пленот Му припаѓање на Бог, а не на Едом. (стх. 13)

**h.** Немојте да ги чекате на раскрсниците за да ги убивате. (стх. 13)

**i.** Немој единствените преживеани да му ги предадеш на непријателот. Овде тие биле виновни за попречување на патиштата за бегство за Евреите, приморувајќи ги да се вратат назад во рацете на Халдејците. Ако ова не било доволно лошо, тие исто така ги издале и оние кои нашле прибежиште меѓу нив. (стх. 14)

**j.** “Овие стихови зборуваат за делот кога Едомитите застанале против Евреите, кога Халдејците го обиколиле Ерусалим, го уништиле храмот, и го поделиле пленот.” (Адам Кларк - Коментари) Како браќа и сестри во Христа ние мораме да ги пазиме нашите срца да не се радуваме кога некој страда од резултатите од својот грев или неуспех, криејќи го нашиот грев. Иако не сме учествувале во нивното грешно дело, нашата гордост заради нивната казна е грев и така стануваме соучесници во нивниот грев и ќе ја пожнееме Божјата казна исто така.

**7.** Авдиј исто така може да биде слика за борбата на телото против духот, како што Едомитите во своите телесни ставови се фалеле себе си против движењето на Божјиот Дух.

**8.** Стх. 15 Денот Господов - се однесува на судниот ден. Зашто денот Господов над сите народи е блиску; како што си постапувал, така ќе се постапи со тебе; твоите репресии ќе се вратат на твоја глава.

**a.** Зборот “блиску” значи дека може да се случи во било кој момент. Никој не го знае денот или моментот кога ќе се случи.

**b.** Она што си им го правел на другите, ќе ти се случи тебе на денот на судот. “Што си сеел, тоа ќе пожнееш!”

**9.** Стх. 16 - Зашто, како што пиевте на Мојата света гора вие, така ќе пијат сите народи, ќе пијат без здив и докрај, и ќе бидат како никогаш да не биле. Исто како што вие сте земале профит на сметка на вашите браќа и затоа ќе ја пожнееш Божјата казна до таа мера што нема повеќе да постоиш, така ќе биде со сите кои ќе постапат така.

**10.** Стх. 17 - Но на гората сион ќе бидат спасени и ќе биде света, и домот на Јаков ќе го добие своето наследство.

**a.** Духот ја добива војната. Јуда ќе ја добие земјата.

**b.** Избавување: Израел ќе биде избавен од своите непријатели.

**c.** Светост: додека Јуда оди во Духот, настапува светост.

Овде воглавно зборува за тоа како Евреите ќе бидат избавени од своето ропство во Вавилон и уште еднаш ќе пребиваат во нивната земја. Интересно е да се забележи дека после Вавилонското ропство, Евреите во основа биле оставени на мира, додека Персијците и Грците се бореле со народите околу нив.

**11.** Стх. 18-20 Домот на Јаков ќе биде оган - Откако се вратиле од ропство, Евреите, овде наречени домот на Јаков и домот на Јосиф, навистина се срушиле над Едомитите како оган; ги направиле робови и им наложиле да се обрежат и да ги практикуваат обичаите на еврејската религија. Нема никој да остане - како народ и како нација тие ќе бидат целосно уништени.

Стх. 19. Тие од југ - Јуда, ќе се сметаат господари на планините на Едом кои граничеле со нив.

Обичните Евреи ќе ја запоседнат Филистејската земја.

Земјата која им припаѓала на Ефраим и Самарија повторно ќе им припаѓа на Евреите.

Бенјамин ќе го земе Гилеад кој ќе биде поголем имот од оној кој го имале пред прогонството.

Стх. 20 Прогонетите овде се 10те племиња кои ќе ја завземат целата земја која на почетокот ја имале и ќе им се додаде и земјата која Ханаанците ја присвојувале насила. Во однос на прогонетите од Јуда, тие повторно ќе ги населат градовите кои ги нарекувале свои.

**12.** Стх. 21 - Победниците ќе се качат на планината Сион за да им судат на планините Исавови , и царството ќе биде Господово. Најверојатно овие “победници” се однесува на оние водачи кои ќе станат ослободители на Божјиот народ, како што биле Зерувавел, Езра, Неемија. Исто така некои коментари сметаат дека ова може исто така да се однесува на Божјите светии кои еден ден ќе му судат на Едом.

**13**. Факти за уништувањето на Едом. Има 3 познати времиња кога Едом бил поразен:

**a.** Кир, цар на Персија, откако Израел бил обновен. После 539 пр. н.е.

**b.** Во 109 пр.н.е. Евреите под Макабејците го победиле Едом.

**c.** После опсадата на Ерусалим (70 год.) од Едомитите веќе нема ни трага. (70 год. храмот бил уништен од Титус).

**VII. ЈОИЛ**

**A. ЈОИЛ СЕ СМЕТА ДЕКА БИЛ ЕДЕН ОД СОВРЕМЕНИЦИТЕ НА АВДИЈ.**

**1.** Многумина сметаат дека Јоил живеел за време на владеењето на царот Јоас.

**2.** Јоас бил многу млад цар, и владеел во 830/820 пр.н.е.

**3.** Случките во Јоил се во исто време со 2 Цар. 12.

**B. КОЈ ЈА НАПИШАЛ КНИГАТА НА ЈОИЛ?**

**1.** Јоил 1:1 - Словото Господово упатено од Јоил, синот Патуелов.

**a.** Во Писмата се запишани и 10 други со има Јоил.

**b.** Многумина веруваат дека Јоил бил свештеник.

**c.** Тој најверојатно живеел во Ерусалим.

**C. ЗА КОГО БИЛА НАПИШАНА КНИГАТА?**

Била напишана за Ерусалим и народот на Јуда.

**D. ЗОШТО БИЛА НАПИШАНА?**

**1.** Две причини:

**a.** Буквалната причина: Тие само што имале уништување од скакулци, почнале да гледаат пропаст.

**b.** Историската причина: Јоил пренесувал предупредување до Јуда за Божјата казна која се наближува.

**E. ДОКТРИНАЛНАТА ЦЕЛ**

**1.** Денот Господов ќе настапи

**2.** Доаѓањето на Господовиот Дух над Божјиот народ.

**F. ХРИСТОЛОШКАТА ЦЕЛ**

**1.** Ние Го гледаме како Оној кој го дава Светиот Дух. **Те молам прочитај** Јоил 2:28.

**2.** Ние Го гледаме Месијата како Оној кој ќе им суди на народите. **Те молам прочитај** Јоил 3:2 и 12.

**3.** Ние Го гледаме Христос како Оној кој е нашето прибежиште и тврдина за Неговиот народ. **Јоил 4:16** И ќе загрми Господ од Сион и ќе го испушти гласот Свој од Ерусалим: ќе затреперат небото и земјата; но Господ ќе му биде заштита на Својот народ и одбрана за синовите Израелови.

**G. ПРОУЧУВАЊЕ НА СОДРЖИНАТА НА ЈОИЛ:**

“Наместо идеја за војските на непријателот, пророкот претставува облак од скакулци, кој во негово време дошол над Јуда, и предизвикал големо уништување. Ова заедно со гасениците, и сушата, донело до голама глад во земјата. Бог, поттикнат од маките и молитвите на Неговиот народ, ги избркал скакулците, и ветар ги издувал во море. Овие несреќи биле заменети со богат род и плодност. После ова пророкот го претскажал Господовиот ден, и одмаздата која ќе ја спроведе во долината Јошафатова. Тој зборува за учителот на праведноста, кого Бог ќе го испрати; и за Светиот Дух, Кој треба да слезе над секое тело. Тој вели дека Ерусалим засекогаш ќе биде населен; дека спасението ќе излезе од таму; и дека секој кој ќе го повика името Господово ќе се спаси. Сето ова се однесува на новиот сојуз, и името на Месијата.” (Адам Кларк - Колементари)

**H. ГЛАВА ЕДЕН**

**1.** Јоил 1:1-3 Јоил има важна порака, но пред воопшто да им ја каже пораката, тој ја нагласува нејзината важност со тоа што вели дека ќе треба да ја пренесуваат од генерација на генерација (1:3)

**2.** Јоил 1:4 Големиот напад на скакулци. Се што остана од гасениците, го изедоа скакулците; а што остана од скакулците, го изедоа црвите; и што остана од црвите, го изедоа бумбарите. Иако ова е опис на вистинит настан, скакулците се исто така симбол за војските на непријателите на Јуда кои Бог ќе ги користи за да ја донесе Неговата казна врз Неговиот народ. Најверојатно овие 4 инсекти се исти скакулци во различна фаза на развој, за да станат уништувачка војска над Божјото создание.

**a.** Некои веруваат дека Јоил зборува само за скаулците, но тоа не е веројатно затоа што Тој нагласува дека како што беше и со Едом, Јас (Господ) нема да дојдам и само да ве потчукнам, туку ќе дојдам и по втор, трет и четврт пат уништувајќи се.

**3.** Јоил 1:5-12 Имало 4 различни групи на луѓе на кои Јоил им зборувал:

**a.** Пијаниците. Стх. 5-7 - скакулците го пиеле целото грозје, нема ново вино. Кога скакулците ќе го уништат лозјето, нема да има вино во наредните неколку години. Често Божјата казна има подолготраен ефект отколку што мислеле оние кои биле казнувани.

“Овде без сомнение се зборува за вистински скакулци; но се смета дека ова можеби е двојно пророштво, и дека исто така може да било отсликано уништувањето од Халдејците, и дека четирите вида на скакулци кои се спомнуваат значат 4 напади кои тие ги имале против Јудеа. Првиот бил во последната година на Набоназар (таткото на Навуходоносор), која што била третата година на Јехонија; вториот кога Јехонија бил заробен во единаесеттата година на неговото владеење; третиот пат во деветтата година на Седекија и четвртиот, три години подоцна, кога Ерусалим бил уништен од Навуходоносор. Некои велат дека тоа се четирите сили кои биле непријатели на Евреите: 1. Гасениците - Асирците и Халдејците; 2. Скакулците - Персијците и Медијамците; 3. Црвите - Грците, особено Антиохус Епифанес; 4. Бумбарите - Римјаните. Други сметаат дека тоа се четири цара: Тиглат-Пилесар, Шалманасер, Сенакериб и Навуходоносор.” “Скакулците се познати по тоа што се собираат заедно за време на месец Јуни и создаваат голема војска, која потоа се движи по земјата и изедува се зелено што им е на патот.” (Адам Кларк - Коментари).

**b.** Девица, како девица која го чека свршениокот од својата младост. Стх. 8 - таа го чека ветениот сопруг кој никогаш нема да пристигне.

**c.** Свештеници и служители Господови. Стх. 9 - тие тажат над изгубените луѓе и поради тоа што немаат ништо да принесат пред Господ како жртва.

**d.** Земјоделци - Посевите исчезнале, сета нивна тешка работа била залудна. Посевите биле уништени/изгубени во време на жетва. Сета работа веќе била завршена.

**4.** Јоил 1:13-14 Стх.13 е повик за свештениците да тажат поради ситуацијата која е опишана во стих 9. Стх. 14 “Овој дел треба да се преведе како: објавете пост, објавете време на воздржување; тоа значи целосна апстиненција од храна и од било каква работа. Сите старешини на земјата и претставниците на народот требало да бидат собрани во храмот за да плачат пред Господ, да ги исповедаат своите гревови, и да молат за милост. Храмот се уште не бил уништен. Ова пророштво било дадено пред Јуда да биде одведен во ропство.” (Адам Кларк - Коментари)

**5.** Јоил 1:15-18 -Страшен ден! Зашто денот Господов е близу; и ќе дојде како запустување од Сесилниот. Јоил укажува на тоа дека дури и насред разрушувањето, тоа се уште е раката Господова. Денот Господов = Осуда. Гледај што ќе се случи после скакулците - покајте се за да избегнете понатамошна осуда и уништување.

**6.** Јоил 1:19-20 Јоил повикува кон Бог. Кон Тебе, Господе, викам, зашто оган ги проголта пасиштата во пустината, и пламен ги подгори дрвјата во полето. Дали ова уништување било резултат на оган, суша или само пустошот кој останал позади скакулците, тоа е опис на степенот на уништување поради Божјата осуда. Многумина сметаат дека е опис на суша слична на онаа која Еремија ја опишува во Еремија 14:6.

**I. ГЛАВА ДВА**

“Пророкот го вклучил алармот за ужасните катастрофи, на чии опис навистина посветил место (Јоил 2:1-11). Потоа зборува за потребата од покајание, пост и молитва, за да ги одмине Божествената осуда (Јоил 2:12-17). Бог во свое време ќе им се одмазди на сите непријатели за чистите и неосквернетите (Јоил 2:18-20). Голем просперитет за Евреите кој ќе следи после нивното враќање од Вавилонско ропство (Јоил 2:21-27). Јоил тогаш прави елегантна транзиција кон излевањето на Светиот Дух на денот на Педесетница, 28-30; подоцна овие стихови се објаснети од еден од дванаесетте апостоли на Јагнето. Види Дела 2:16-21. Пророштво кое се однесува на разрушувањето на Ерусалим, кое следело кратко после започнувањето на диспензацијата на евангелието, 31. Ветување за сигурност на верните и покаените; ветување кое подоцна чудесно се исполнило за христијаните и нивното бегство во Пела, бегајќи од застрашувачкиот меч на римската војска, 32”. (Adam Clarke Commentary).

**1.** Јоил 2:1 - Црта слика на Светиот Град и за наближувањето на “Господовиот Ден”. Божјиот суд настапува.

**2.** Јоил 2:2-11 Еден ден на темнина и мрак. Војската која доаѓа ќе дојде надоаѓајќи како сонцето кога изгрева рано наутро, на хоризонтот. Сепак, никогаш ништо послично не сме виделе порано. За скакулците се знаело дека доаѓале во толкав број што го криеле сонцето од поглед на далечина до 19 километри, и нивната врева можела да се слушне многу порано од нивното пристигање. Таква ќе биде осудата која Бог ќе ја донесе над Јуда.

**3.** Јоил 2:12-17 Овде пророкот искажува зборови на надеж! Покајте се и Бог ќе ве поштеди.

**a.** Разгледувањето на 12-17 ја покажува идната обнова и повикот на покајание. Бог му вели на народот да ги раскинат срцата, наместо нивните облеки. Запомнете дека човек гледа на надворешниот изглед, а Бог го гледа срцето, внатрешниот човек. Бог не сака, ниту пак е задоволен со надворешен знак на покајание или преданост кон Него. Тој сака вистинско покајание кое доаѓа од срцето на човекот. Затоа тие требало да ги раскинат срцата, исто како што Давид се молел во Паслм 139:23: “Испитај го моето срце…” што му давало на Бог за право да го растури срцето за да го најде скриениот грев и да се справи со него. Ништо да не биде скриено пред Бог. Кон вакво покајание Бог го повикувал народот. Повикот за покајание вклучува и повик за пост и посветување. Да се одвои некој себеси за Божја цел, да земе време на пост, оставајќи ги оние нешта кои му се угодни на телото, за одредено време за да се приближи до Бог.

**b.** Бог вели: врати се кон мене. Ако само тие извикаат со искрено покајание кон Него, тогаш можат да бидат поштедени од Неговата осуда. Бог е волен да покаже милост. Милост е да не ја добиеме казната која ја заслужуваме. Тие само треба да Му покажат дека го препознаваат својот грев и дека со целото срце се волни да се понижат себеси и да бараат прошка од Него.

**4.** Резултатите од покајанието и постот - Јоил 2:18-28 - Бог не се ПРЕМИСЛИ, ние немаме моќ да го предомислиме Бог. Бог знаел дека Тој ќе попушти и ќе им донесе победа на своите. Но нивните променти срца ја промениле ситуацијата. (Бог веќе знаел што ќе се случи).

**a.** Како наклоност и благослов од Бог ние ги гледаме уништувањето на нивните непријатели, обновувањето на нивната земја, нивото на напредок кој го враќа она кое непријателот го украл од нив додека тие биле одвоени од Бог. Неговото ветување е дека ќе даде и ран и доцен дожд (навестување на плодност) во ист месец, со други зборови да излее повеќе благослови отколку што тие можат да замислат. Целта е за тие да знаат дека Тој е нивни Бог, а тие се Негов народ.

**5.** 15 резултати од покајание и пост

**a.** Бог ќе биде ревносен и сочувствителен - стх.18

**b.** Господ ќе му одговори на Својот народ - стх. 19

**c.** Тој ќе испрати жито, ново вино и масло - Стх. 19

**d.** Нема веќе да бидете исмевани од народите - Стх. 19

**e.** Само Господ ќе го задоволи Неговиот народ - Стх. 19

**f.** Тој ќе го одстрани гревот од вас - Стх. 20

**g.** Тој ќе донесе радост и славење - Стх. 21

**h.** Тој ќе ја благослови нивната земја и жетвите - Стх. 22-24

**i.** Тој ќе ти ги обнови годините кои скакулецот ги изел - Стх. 25

**j.** Ќе имаш многу и ќе се наситиш - Стх. 26

**k.** Ние ќе го славиме Господ, Тој ќе чини чуда за тебе - Стх. 26

**l.** Ти нема да се засрамиш - Стх. 26

**m.** Ти ќе имаш сигурност дека Господ е со тебе - Стх. 27

**n.** Тој ќе го излее Својот Дух - стх. 28

**о.** Вашите синови и ќерки ќе пророкуваат - стх. 28

**J. ГЛАВА ТРИ**

1. Потоа Јоил прави една елегантна транзиција кон излевањето на Светиот Дух на денот на Педесетница, Јоил 3:1, 2. Така се објаснети овие зборови од еден од дванаесетте апостоли на Јагнето. Види Дела 2:16-21. Пророштво во однос на уништувањето на Ерусалим кое ќе следи набрзо по започнувањето на диспензацијата на благодат, стх. 3, 4. Ветување за сигурност на верните и покајаните; ветувања кои подоцна на чудесен начин ќе се исполнат меѓу христијаните кога ќе бегаат до Пела, од уништувачкиот меч на римската војска, стх. 5.” (Адам Кларк - Коментари)

**a.** Тој ќе го излее Својот Дух - Стх. 1

**b.** Вашите синови и ќерки ќе пророкуваат - Стх. 1

**2.** Во стих 2 ние ги гледаме даровите на поучувањеи и насочување на луѓето да не бидат рестриктивни кон било која класа или пол на луѓе. Тој ќе ги повика и постави луѓето според свој сопствен избор, а нив ќе ги има од секој ранг, позиција, ниво на образование, и положба во општеството. И Тој ќе го излее Својот Дух над нив; и тие ќе бидат опремени со сите дарови и благодат неопходни за обраќање на грешниците и за изградба на Христовата Црква… (Адам Кларк - Коментари)

**3.** Во последниот ден ќе настапи судот. Последните времиња. Стх. 3-5 зборуваат за некои од знаците кои ќе му претходат на Христовото второ доаѓање и на големиот Господов ден.

**K. ГЛАВА ЧЕТИРИ - Јоил им зборува на народите**

**1.** Стх. 1-2 - Меѓу Библиските учители постои големо недоразбирање во однос на тоа за кој период се зборува овде. Изгледа дека најверојатно зборува за времето на обновувањето на Евреите кратко пред второто Христово доаѓање. Стих 1 зборува за Бог дека “повторно ќе”, што значи дека тоа време ќе бида во најмала рака второ собирање. Можеби првото се случило кога Евреите повторно се собрале во Ерусалим кога се вратиле од Вавилон, откако биле ослободени од Кир од Персија, за повторно да го изградат градот и храмот. Во стих 2 вели дека сите народи ќе бидат собрани за Божји суд врз основа на начинот како се однесувале кон Израел и нејзината земја. Сега, според коментарите на Адам Кларк, нема “долина на Јосафат” во Јудејската земја. Ако воопшто ова е вистинско место, можеби во денешно време е познато под друго име. Изгледа дека е можно тоа да е локацијата на битката кај Армагедон.

**2.** Стх. 3-8 - Овде гледаме 7 причини за Божјата осуда над незнабожците:

**a.** Тие многу го оштетиле Мојот народ - стх. 3

**b.** Дозволувале момчиња да се проституираат

**c.** Продавале ќерки за вино

**d.** Живееле во пијанство

**e.** Го земале Моето сребро и злато - стх. 5

**f.** Ги земале Моите скапоцености во идолски храмови

**g.** Го продавале Мојот народ како робови - стх. 6

**3.** Стх. 9-12 - Овде го гледаме повикот кон сите да се подготват за војна, од моќните воини до обичните селани, кои мораат да ги преработат своите плугови во оружје за војна. Каков контраст од времето кога ќе треба оружјето да го претопат во плугови (Исаија 2:4). Но овде Бог ги собира народите за Армагедон и казната која наближува над народите (Матеј 25:31-46).

**4.** Стх. 13-16 - Времето на жетва на злото настапува. Жетвата е зрела и Божјата преса за вино на гневот само што не се прелеала. Светот е собран до долината на одлуката, долината на Јосафат, затоа што големиот и страшен ден на Господовиот гнев пристигна. Ќе има знаци на небото кога самиот Господ ќе покаже дека единствено Тој е Бог над секое тело и надеж и сила за Својот народ, вистинскиот Божји Израел.

**5.** Стх. 17-21 - После Армагедон Господ ќе вледее од Својата Света Гора. Таму каде што е Господовото присуство, местото е свето. Така Ерусалим ќе биде место на Светост каде нема да смее да има ни идол, ни странец нема да смее да дојде. Во стих 18 ние гледаме слично пророштво као во Езекиел 47 каде што Божјата река тече од Неговиот престол и носи живот и благослов секаде по течението.

**VIII. ЈОНА**

**A. НАПИШАНО ОКОЛУ 780-760 пр.н.е. од Јона**

**B. ВРЕМЕНСКИ РАМКИ И МЕСТО: 2 Царства 14.**

Јеровоам бил Цар. Сторијата е за градот Ниневија кој бил главен град на Асирија.

**1.** ЈОНА значи “Гулаб”

**C. ИСТОРИСКА ЦЕЛ**

**1.** Да се искараат Евреите затоа што биле горделиви.

**2.** Затоа што не можеле да ја видат Божјата љубов за неевреите.

**D. ДОКТРИНАЛНА ЦЕЛ**

**1.** Универзалноста на Божјото спасение

**2.** Потребата да се биде послушен на Бог

**3.** Тајната на вистинското пробудување, “Покајанието”.

**4.** Спасението доаѓа од Господ

**E. ХРИСТОЛОШКА ЦЕЛ**

**1.** Јона е типологија за Христос. Како? Преку воскреснувањето од утробата на китот и спасението на многумина.

**F. ПРОУЧУВАЊЕ НА СОДРЖИНАТА НА ЈОНА:**

**1.** Глава 1 - Непослушниот пророк

**a.** Стх. 1-3 Јона отишол на спротивна страна од Ниневија - отишол долу во Јопа; Отишол надолу, што подалеку од Бог.

**(I)** Јона ја платил целосната цена на превозот, но не стигнал каде што тргнал. Кога бегаме од Бог ние никогаш не стигнуваме онаму каде што мислиме дека одиме. Ја платил полната цена. Ја платил цената, но не се возел до крај. Кога одиме во Божјата волја, ние секогаш стигнуваме онаму каде сме се упатиле.

**2.** Стх. 4-7 Колку е прекрасна Божјата благодат за Тој да интервенира со тоа што создава ситуација каде на површина ќе излезе доброто кај Јона. Овде бурата не е поразлична од било која бура која Бог ја искористил во нашите животи за да создаде во нас можност да дојдеме до послушност. Морнарите биле исполнети со страв, и се молеле на нивните богови кои биле бессилни да ги спасат. Во меѓувреме Јона продолжува со својот живот несвесен за ситуацијата, затоа што е премногу зафатен со самиот себе. Одеднаш тој е разбуден од себичноста, за потребите на другите. Дали Богот на Јона ќе се докаже дека е помоќен од лажните богови на морнарите? Но Јона се уште не е подготвен да ја каже вистината која му била позната. Многу личи на нас кога се грижиме повеќе за себе отколку за другите. Но повторно Бог помага со тоа што покажува кон Јона. Понекогаш Бог мора да ги отстрани сите други можности пред Неговите деца да почнат да одат во послушност. Треба да сме благодарни затоа што Тој е долготрпелив кон нас.

**3.** Стх. 8-9 Овде од страна на мажите се поставени неколку прашања кои на Јона му даваат можност да сподели како што смета дека е сходно. Тој за Бог споделува позитивно сведоштво, кое му е угодно на неговиот Бог многу повеќе отколку на морнарите и им кажува, според стих 10, дека тој бега од Бога.

**4.** Стх. 10-12 - Изгледа неверојатно што Јона сака да го жртвува својот живот за да ги спаси ови морнари незнабожци, а од друга страна одбил да Му биде послушен на Бог за да го спаси градот Ниневија. Тој сметал дека Ниневија, главниот град на Асирија, се непријатели на неговиот народ и тој не сакал Бог да им биде милостив и да ги предупреди.

**5.** Стх. 13-15 - Злите беа помилостиви од праведните. Тие се обиделе да веслаат до брегот, наместо да го фрлат Јона во море. Тие не можеле да победат во битката затоа што Јона бил тврдоглав отпадник во рацете на неговиот Бог. Дури и морнарите биле толку разумни да повикаат кон Гог. Кога Јона бил фрлен во море, морињата се смириле. Сепак, Бог не се откажал од Јона, и Тој не се откажува од нас.

**6.** Стх. 16-17 - Можеби ова била првата жртва принесена на пловечки објект, од времето кога арката пловела по водата. Многу е веројатно дека овие незнабожци, затоа што биле сведоци на она што се случило, станале искрени обратеници кон вистинскиот Бог.

На еврејски 3 дена може да значи било кој дел од 3 дена, не неопходно цели 3 дена, но кога ќе се додаде и изразот 3 ноќи, тогаш може да значи буквално 3 дена и 3 ноќи. Матеј 12:40 исто така кога известува за Христос вели 3 дена и 3 ноќи бил во гробот. Според белешките во преводот на Библијата - Дајк, Христос бил ставен во гроб во Среда пред зајдисонце и воскреснал на крајот на Сабота на зајдисонце. Библијата не вели дека Христос бил распнат и погребан во Петок. Сабатот во Јован 19:31 не бил редовен седмичен сабат, туку посебен Сабат поради празникот.

Во однос на рибата, некои видови на китови се долги до 30,5 метри и 12 метри широки, и тежат до 136 тона. Риба фатена во Средоземното море била фатена и изложена во Бејрут, и имала глава која тежела 6 тона. Човек кој што стоел до долната вилица не можел да ја дофати горната вилица кога била отворена. Растојанието меѓу нив било 244 сантиметри. На 4 Април 1896 год. списанието Literary Digest објавило сторија за Средоземен кит кој уништил рибарски брод. Двајца мажи биле изгубени. Еден од нив бил најден жив во стомакот на убиениот кит, ден и половина подоцна. Џејмс Бартли преживеал без било какви последици, освен промена на бојата на кожата поради стомачните киселини на китот. На брегот на Флорида била уловена риба која тежела 13,6 тона. Таа била долга 13,7 метри и широка 2,4 метри. Во нејзиниот стомак се најдени 680 килограми риба и голем октопод. Возрасен маж можел слободно да стои во внатрешноста на нејзиниот стомак.

**7.** Глава 2 - Дисциплинираниот пророк

**a.** Стх. 1-7 - Јона се моли и го бара Бог, и ветува дека ќе направи се што Бог сака тој да направи. Тој ќе биде послушен на Неговиот повик. Интересно е дека Јона се заврте кон Бог дури откако беше повреден. Премногу често се случува да мора да ни се случи некоја сериозна неволја или мака за да се завртиме кон Бог. Јона е слика на Христос, тој отишол во длабочините на шеолот, и повторно воскреснал.

**b.** Стх. 8-10 Во стих 8 гледаме дека оние кои се предаваат себе си на делата на своите раце, се оддалечуваат од милоста. Ние сме во подобра состојба ако Му сме послушни на Бог најдобро што можеме е да останеме во Неговата милост. Во стих 9 ние го гледаме Јона назад на место на послушност. Тој е во ужасна состојба, но сепак доволно добро знае дека треба на Бог да му даде жртва на благодарност. Само Бог е негово спасение. Стих 10 покажува дека Бог го слушнал овој грешник кој се кае, во длабочините на морето, и ја одговорил неговата молитва. Нему му е даден нов почеток, воскресение од мртвите.

**8.** Глава 3 - Динамичниот пророк кој трча заедно со Господ

**a.** Стх. 1-2 - Нашиот Бог е Бог на втори можности. Јона ја добил својата втора задача да биде Божји гласник во Ниневија.

**b.** Стх. 3-4 - Ниневија била поголема од градот Вавилон. Некои пресметале дека бил со обиколка од речиси 97 км. На човек би му требало барем 3 дена за да го изоди. Овде Јона пророкува дека градот ќе биде разурнат после 40 дена.

**c.** Стх. 5-9 Луѓето:

**(I)** Му поверувале на Бог

**(II)** Објавиле пост во што ги вклучиле и нивните животни

**(III)** Сите се облекле во вреќиште

**(IV)** Царот дури ги оставил и своите царски облеки, облекол вреќиште и седел во пепел

**(V)** Дури и животните биле покриени со вреќиште

**(VI)** Исто така било објавено сите да се одвратат од своите зли и насилни патишта

**d.** Стх. 10 - Бог го видел вистинското покајание во срцата на луѓето и ги поштедил од неизбежната казна.

**9.** Глава 4 - Разочараниот пророк кој трча пред Господ

**a.** Стх. 1-4 - Јона е налутен затоа што народот се покајал и Бог покажал милост, како што Јона очекувал и дека ќе биде. Тешко е да се замисли дека човек којшто во својата успешна служба видел 120.000 обраќања е разочаран. Но Јона е многу вознемирен што Бог ги поштедил непријателите. Како ќе може да се соочи со своите сонародници, кои најверојатно исто така посакуваат овие луѓе да умрат. Но тоа што Јона не успеал да го разбере е дека желбата му била исполнета. Овие луѓе умреле! Тие веќе не биле луѓето кои биле порано. Сите 120.000 сега биле Божји деца и браќа и сестри на Јона. Тие веќе не биле непријателите кои тој некогаш ги познавал. Овие луѓе биле поразени од еден човек и неговиот Бог во битка во која немало пролеана крв, ниту во гнев подигнато оружје.

**b.** Стх. 5-6 - Иако Бог се обидел да влијае на здравиот разум на Јона, во стих 4, во однос на неговиот неоправдан гнев, тој го одбива Божјото објаснување и се одвојува на страна чекајќи да види што ќе се случи со градот. Неговата единствена светла точка во целата ситуација бил Божјиот втор обид да му даде малку конфор на својот безнадежен слуга, со тоа што приготвил растение (некои сметаат дека било тиква) за да му прави сенка во топлиот дел од денот. За чудо ова како да му ја намалило неугодноста, но многу малку се променило во неговото срце.

**c.** Стх. 7-8 - Бог испратил црв за да го пресече коренот на растението, па тоа овенало до утрото. Кога Јона се разбудил, не само што имало јак источен ветар, туку било и многу жешко. Кога обесхрабрувањето поради ситуацијата и жештината го направиле да се чувствува омалаксан до таа мера што посакал да умре, Бог се обидува да му објасни.

**d.** Стх. 9-11 - Јона не сакал логички да размислува. Тој посакувал смрт, наместо разум. Исто како што Јона немал грижа за рсатението, исто така тој продолжувал да нема радост за многуте души кои сега биле дел од Божјото Царство. Ние не знаеме како завршила целата ситуација, но тоа што го знаеме е: Бог им е милостив на оние кои се покајуваат од својот грев, уште додека има време. Знаеме дека Тој е Бог на втори можности во животот. Како што му дал на Јона втора можност да биде послушен, Тој на ист начин им дал нов живот на жителите на Ниневија.

Зарем не е необично како ние мислиме дека Бог треба да ни покаже милост кога ќе Го изневериме, но мислиме дека Божјата казна треба да падне врз другите кога ќе погрешат.

**IX. АМОС**

Амос бил овчар и одгледувач на смокви од јужното царство (Јуда), но тој пророкувал за северното царство (Израел). Израел политички бил на врвот на својата сила со напредна економија, но нацијата била духовно закржлавена. Идоли се обожувале низ целата земја, особено во Ветил, каде што требало да биде верскиот центар за нацијата. Како Осија, и Амос бил испратен од Бог да го осуди ова социјално и верско распаѓање. Околу 30 - 40 години после пророштвата на Амос, Асирија го уништила главниот град, Самарија, и го поробила Израел (722 пр. Хр.). Озија владеел во Јуда од 792 - 740 пр. Хр.; Јеровоам II владеел во Израел од 793 - 753 пр.н.е. QVLAB

**A. Името значи = Господ пренесува или преносно значење “Носител на товар”**

**1.** Амос бил од Текоа; мало градче на 10тина километри од Ветил и 18 километри од Ерусалим. Бил лоциран во грубиот овчарски предел на Јуда.

**2.** Амос бил овчар, а не пророк. - 7:14-15 Господ го повикал, а тој тргнал.

**3.** Тој бил испратен да ја проповеда Божјата порака во Северното царство, веројатно во Ветил.

**B. ВРЕМЕНСКИ РАМКИ :**

**1.** Цар: Озија, Азарија

**2.** За време на 2 Царства 14:23-15:7

**a.** 2 Царства 13:17-19 - Елисеј додека умирал, пророкувал дека ќе имаа голем напредок.

**3.** Тоа било време на голем напредок и идолопоклонство.

**a.** За време на овој прекрасен период многу луѓе заборавиле на Бог.

**C. НАПИШАНО:**

**1.** Како предупредување дека Бог ќе донесе осуда.

**2.** Книгата на Амос била напишана директно кон бунтовното Северно Царство.

**D. ИСТОРИСКА ЦЕЛ**

Да ги повика бунтовните северни племиња кон покајание од нивниот грев.

**E. ДОКТРИНАЛНА ЦЕЛ**

**1.** Бог го мрази злото

**2.** Светоста на Неговиот Закон - Неговиот Закон е свет

**3.** Божјата правда и праведност

**F. ХРИСТОЛОШКА ЦЕЛ**

**1.** Го претставува Христос како обновител на Давидовиот храм - 9:11

**G. ПРОУЧУВАЊЕ НА СОДРЖИНАТА НА АМОС:**

Првите две глави ја објавуваат осудата над народите

**1.** Глава 1

**a.** Стх. 1-2 - Иако книгата не започнува со “словото Господово” како Осија и Јоил, ние гледаме како пророкот зборува “Вака вели Господ” во стих 3. DB. Во стих 2 ние ја гледаме најавата на осудата која ќе биде истурена врз 6 нации, која е опишана во следните глави.

**b.** Стх. 3-5 - Зборува за судот над Дамаск, што ја претставува Сирија. Тие биле судени заради нивниот однос кон Гилеад.

**c.** Стх. 6-8 - Овде Филистеја е судена затоа што земале заробеници од Едом најверојатно за да бидат продадени како робови.

**d.** Стх. 9-10 - На Тир му се суди затоа што прекинал примирје

**e.** Стх. 11-12- Едом - јужно од соленото море, е суден заради одмазничкиот дух против неговиот брат Јаков. Исав бил Едомит.

**f.** Стх. 13-15 - Амон е суден заради насилството против жените од Гилеад, за да ги прошират своите граници.

**2.** Глава 2

**a.** Стх. 1-3 - Моав - суден заради неговата омраза кон Едом. Ова дело не се спомнува никаде на друго место.

**b.** Стх. 4-5 - Јуда е суден затоа што го извртеле законот како што направиле и татковците нивни.

**c.** Стх. 6-16 - На Израел му се суди заради неколку дела:

**(I)** Продавале праведни за сребро

**(II)** Заради злоупотреба на сиромашните - ова можеби се однесува на земање на имотот на сиромашните, кои биле приморени да го дадат својот чевел на угнетувачите, со тоа давајќи им го правото на имото како на сопственици. DB

**(III)** Го посакувале дури и правот кој бил на главите на сиромашните

**(IV)** Се одвратиле од кроткост

**(V)** Татко и син спиеле со иста жена (наложница)

**(VI)** Заради кршење на законот за заклетва

**(VII)** Пиење од виното на осудените во домот на нивните богови. Законот одредува еден олтар и едно место за жртвување, но тие имале многу богови и многу олтари за жртвување. DB

**(VIII)** На назарените им давале да пијат вино што било против заветот направен од назарените

**(IX)** Им забранувале на пророците да пророкуваат

**(X)** Го предизвикувале Божјиот гнев.

Во стиховите 9-11 - ние гледаме некои од работите кои Бог ги направил за Израел, потсетувајќи ги за Неговата грижа за нив. Стх. 13 ни вели дека тежината на нивниот грев која Бог ја носел е преголема и затоа Тој ќе донесе суд како во стх. 14-16 од кој никој нема да може да се спаси.

**3.** Глава 3

Во главите 3-6 - има три проповеди проповедани за гревовите на Израел и осудата која настапува.

**a.** Стх. 1-8 Првата проповед ја дава причината за осудата

**(I)** Нивните гревови

**(II)** Господ вели “Само вас сум ве избрал”

**(III)** Господ ви донесе пророк за да ве предупреди - стх. 7

Бог го избрал Израел да биде народ преку кој сите народи на светот ќе можат да го запознаат. Тој ова ветување му го дал на Авраам, таткото на Израелците (Битие 12:1-3). Израел не требало да направи ништо за да биде избран. Бог им ја дал оваа посебна привилегија затоа што Тој сакал, а не затоа што тие заслужувале посебен третман (Пов. Зак. 9:4-6). Гордоста заради привилегираната позиција, од друга страна, ја уништила чувствителноста на Израел кон Божјата волја и кон потребите на другите.

Преку серија на реторички прашања, Амос покажува како два настана можат да бидат меѓусебно поврзани. Кога еден настан ќе се случи, вториот секако ќе настапи. Амос укажувал дека Божјото откровение кое му било дадено е јасен знак дека осудата ќе настапи. QVLAB

**b.** Во стх. 9-10 Амос претставува како Филистеја и Египет се повикани да посведочат за големиот грев на Израел. Дури и најзлобните и идолопоклонички соседи ќе видат како Бог го суди Израел.

Народот на Израел веќе не знаел како да прави што е исправно. Колку повеќе грешеле, толку потешко им било да се сетат што Бог сакал од нив. Истото е и со нас. Колку подолго чекаме за да се соочиме со гревот, толку е подлабоко неговата канџа закопана во нас. QVLAB

**c.** Стх. 11-15 Непријателот кој е овде спомнат е Асирија, која го победила Израел и постапила токму како што Амос претскажал. Луѓето биле раселени по туѓи земји, и странци биле населени во земјата за да го чуваат мирот. Израелските водачи ги ограбиле нивните беспомошни сонародници и овде ќе бидат затечени без одбрана против Асирците. Амос додава дека дури иако Израелците се обиделе да се покајат, би било предоцна. Разрушувањето ќе било толку големо што ништо од вредност немало да остане.

Божјиот суд над Израелските олтари покажува дека Тој го отфрлил целиот верски систем на Израел затоа што бил загаден. Роговите на олтарот стоеле за заштита (1 Царства 1:49-53), и лажните олтари наскоро ќе ги снема. Тогаш луѓето нема да имаат светилиште или заштита (види 4:4) кога ќе дојде судот. QVLAB

**4.** Глава 4 - Резултатот на Божјата осуда “Уништување”

**a.** Стх. 1-3 Биле повикани богатите жени од Израел   
“kine” =“дебели крави”— негувани, мазни и добро ухранети (види Псалм 22:12). Жените себично ги туркале нивните мажи да ги мачат беспомошните за да го задоволат нивниот расипнички начин на живеење. QVLAB

**b.** Стх. 4-5 “Грешете повеќе, напредувајте во гревот, затоа што сакате да грешите, но гледам дека ни тоа не го правите од срце.”

Амос саркастично ги поканувал луѓето да грешат во Ветил и Гилгал, каде што тие обожувале идоли наместо Бог. Ветил било местото кадешто Бог го обновил Авраамовиот завет со Јаков. (Битие 28:10-22). Во тоа време Ветил бил верскиот центар на северното царство, и Јеровоам поставил таму идол за да ги обесхрабри луѓето да патуваат до Ерусалим, кој бил во јужното царство, за да обожуваат (1 Царства 12:26-29). Гилгал било првото место на кое Израелците се улогориле откако влегле во Ветената земја (Исус Н. 4:19). Овде Јешуа го обновил заветот и заповедта за обрезание, и народот прославил Пасха (Исус Н. 5:2-11). Саул бил помазан за прв цар на Изрел во Гилгал (1 Самолилова 11:15). QVLAB

**c.** Стх. 6-11 Бог ќе донесе пет осуди заради поправање:

**(I)** Тешки времиња / невработеност - стх. 6

**(II)** Временски непогоди - стх. 7, 8

**(II)** Неплодна земја и лошо национално производство - стх. 9

**(IV)** Болести и зарази - стх. 10

**(V)** Тешки катастрофи, но Божјата милост била таму - стх. 11

**d.** Стх. 12- 13 ги дава резултатите - подготви се да се сретнеш со својот Бог.

**5.** Глава 5 - “Повик за покајание”.

**a.** Стх. 1-3 Започнува тажалка за Израел. “Амос ги шокирал своите слушатели со тоа што пеел погребна песна за нив како веќе да биле уништени. Изрелците верувале дека нивното богатство и верските ритуали ги правеле сигурни, но Амос плачел поради нивното сигурно уништување.” QVLAB

Ова порака е против северното царство. Тоа е претставено како девица која паднала толку ниско што никој не може да ја подигне. Стх. 3 предвидува дека само 10% ќе бидат оставени во земјата, откако голем број ќе бидат уништени или заробени. DB

**b.** Стх. 4-9. Израел е предупреден да Го бара Бог ако сака да преживее. Тие не требало да го бараат на местото на своето идолопоклонство. Стх. 7 покажува дека тие повеќе сакале да ја вкусат горчината на Божјиот суд, отколку сладоста на правдата. DB

**c.** Стх. 10-13- Општеството е во неволја кога оние кои се трудат да постапуваат исправно, се омразени заради нивната посветеност кон правдата. Секое општество кое ги искористува сиромашните и беспомошните или кое ја мрази вистината е предодредено дека ќе се уништи самото себе. QVLAB

**d.** Стх. 14-15. Тие се уште можеле да го избегнат Божјиот суд ако едноставно почнат да го бараат доброто, а не злото. Ова би било израз на промена во срцата од нивна страна, која Бог би ја прифатил.

**e.** Стх. 16-17 Изрелците сметале дека е ужасно да не му се даде чест на починатиот, па затоа тажеле гласно со тажалки и пофалби. Амос рекол дека ќе има толку многу погреби што ќе има недостаток на професионални тажачи, па затоа земјоделците ќе бидат повикувани од нивите за да помогнат (види исто така Еремија 9:17-20). QVLAB

**f.** Стх. 18-24. Овде “денот Господов” значи неодложното уништување на Асирската војска, како и идниот ден на Божјата осуда. За верните, “денот Господов” ќе биде прекрасен, но за неверните ќе биде ден на темнина и погибел.

Овие луѓе повикувале да настапи денот Господов, сметајќи дека тој ќе донесе крај на нивните маки. Но Бог вели: “Вие воопшто не сте свесни што посакувате.” Овој “ден Господов” ќе донесе правда, а правдата ќе донесе казна каква што луѓето заслужуваат заради својот грев

Во стиховите 21-23 Бог мрази обожување од луѓе кои само извршуваат ритуал за да се покажат. Ако ние живееме грешен живот и користиме верски ритуали и традиции за да се покажеме добри, Бог ќе го презре нашето обожување и нема да го прифати нашиот принос. Тој сака искрени срца, не славење од лицемери. QVLAB

**g.** Стх. 25-27 Додека биле во пустината тие му принесувале жртви на Бог, ама тоа не го правеле од се срце. Тие си направиле свои богови меѓу кои биле Молох и Кијун. Исто така постојат и индикации дека правеле богови од ѕвездите, нешто што коментаторот Дјук вели дека е спомнато во пишувањата на Мојсеј. Резултат на сето тоа било неодложното поробување од Асирија.

**6.** Глава 6

**a.** Стх. 1-6 Амос својот напад го насочил кон оние кои живееле во благосостојба и луксуз во Израел и во Јуда. Големото богатство и конфорниот живот може да направи некои луѓе да се сметаат сигурни, но Бог не е задоволен ако ние се изолираме од другите кои се во потреба. Бог сака да се грижиме за другите како што Тој се грижи за нас. QVLAB

Големите градови на исток, север и запад биле уништени заради нивната гордост. Тоа што им се случило на нив, ќе му се случи и на Израел, затоа што гревовите на Израел се исто така големи како и нивните.

Слоновата коска била увозен луксуз, ретка и неверојатно скапа. Дури и мало парче на слонова коска представувало богатство. Екстравагантност како што е кревет обложен со слонова коска ги покажува огромните средства кои можело и требало да се искористат за да им се помогне на сиромашните. QVLAB

**b.** Стх. 7-14 Во стх. 7 ние гледаме дека така подоцна ќе биде со Јуда, Израел ќе биде одведен во ропство во различни групи. Стх. 9-10 Секој кој ќе остане после опсадата најверојатно ќе умри од зарази. Нивните тела ќе бидат изгорени, сведени на куп коски. Единствено овде и во 1 Сам. 31:12 наоѓаме запис за горење на мртовци во Израел. Стх. 11-14 Овде гледаме дека Бог ќе погуби и мали и големи со тоа што ќе подигне народи против нив.

**7.** Глава 7

Следната серија на визии ја пренесуваат Божјата порака до луѓето, користејќи слики кои им биле познати - скакулци, оган и ѕидарска висулка. QVLAB

**a.** Стх. 1-3 Бог му покажува на Амос дека Тој ќе донесе скакулци против Израел како знак за судот кој доаѓа. Сепак, Амос се молел и Бог го променил своето мислење. Коментаторот Дајк вели: “Бог ова го направил многу пати како одговор на молитвите на Неговиот народ. Тој исто така го менува својот наум кога е неопходно заради исполнување на Неговиот план; т.е. кога е неопходно да проколне, наместо да благослови, Тој не се двоумел да направи што е неопходно, секогаш движејќи се кон крајната цел - да се исчисти земјата од секакво бунтовништво.”

**b.** Стх. 4-6 Бог му покажува на Амос дека Тој ќе донесе оган како знак на осуда, и повторно Амос почнал да се моли, а Бог одговорил на молитвата на Својот пророк така што не пуштил оган.

**c.** Стх. 7-9 Sидарска висулка била користена за да се одреди дали ѕидот стои исправен. Сега Бог не се повлекол. Тој ќе ја спроведе својата осуда врз оние кои ќе паднат на тестот на ѕидарската висулка. Така сите светилишта на нивните лажни богови ќе бидат срушени и Израел ќе биде опустошен.

**d.** Стх. 10-13 Пророците како Амос често биле сметани за предавници и непријателски соработници, затоа што зборувале против царот и неговите соработници, предизвикувајќи го нивниот авторитет и објавувајќи го нивниот грев. Царевите често ги гледале пророците како непријатели, повеќе отколку како Божји гласници, кои навистина сакале да им помогнат ним и на народот.

Амасија бил првосвештеник во Ветил, претсавувајќи ја официјалната религија на Израел. Тој не бил загрижен да ја чуе Божјата порака; тој бил единствено загрижен за својата позиција. Задржувањето на позицијата му била поважна од слушањето на вистината.

**e.** Стх. 14-17 Амос му одговорил на Амасија потсетувајќи го дека Амос никогаш не одбрал да биде пророк, но дека бил пророк преку повикот од Бог. Потоа пророкот го предскажува уништувањето на домот на Амасија, заедно со уништувањето на Израел.

**8.** Глава 8

**a.** Стх. 1-6 Летните овошја во корпата набрзо ќе се расипат, така набрзо ќе се случи и со Израел. Остатокот од овој дел дава листа на гревовите на Израел.

**b.** Стх. 7-14 Божјиот суд ќе дојде како поплава, каква што била вообичаена по течението на реката Нил во Египет. Затемнувањето на сонцето напладне се случувало и порано и ќе се случи повторно во иднина, и затоа имаме причина да го сфатиме буквално ( Изл. 10:15-22, 14:20, 20:21, Исус Н. 24:7). Во стх. 14 ние гледаме дека сите лажни идоли на кои тие се надевале, ќе паднат.

**9.** Глава 9

**a.** Стх. 1-4 Судот ќе започне од олтарот, центарот на нивниот национален живот, местото каде што луѓето очекувале заштита и благослов. Ова осуда ќе се однесува на сите 12 племиња. Коментаторите не се согласуваат во однос на овој олтар. Некои сметаат дека тоа е олтарот во Ветил, но поверојатно е дека се однесува на олтарот во Храмот во Ерусалим. Бог ќе го уништи нивниот темел на сигурност, за да ги донесе при Себе. Но во 9:11 Тој ветува дека ќе го обнови Својот отстапнички народ и нивниот разурнат свет.

“Местото на смрт” бил гробот. Гробот и планината Кармел биле симболи на екстремните работи кои би ги направиле за да се скријат од Бог. Никој не може да избега од Божјата казна. Ова била добра вест за верните, но лоша вест за неверните. Дали ќе бегаме на врв на планина или на дното на морето, Бог ќе не најде и ќе не суди за нашите гревови. Амос казната за злите ја претставил како морска змија, која немилострдно ги брка осудените. Од друга страна, за Божјите верни следбеници, осудата носи нова земја во која има мир и просперитет. QVLAB

**b.** Стх. 5-10 Во стх. 5-6 ние ја гледаме Божјата големина споредена со таа на Етиопјаните во стх. 7, кои немале склучено сојуз со Бог. Бог вели дека така ќе им изгледа на Израел поради разурнувањето кое Тој ќе го донесе над нив. Грешното царство најверојатно ќе биде Израел. Бог го предвидува неговото целосно уништување од лицето на земјата, освен за неколкумина кои ќе останат за да го зачуваат домот Јаковов, мислејќи на двата дома на Израел.

**c.** Стх. 11-15 Во казната домот Давидов бил сведен на “дом на руини”. Божјиот сојуз со Давид ветувал дека Давидовото потомство секогаш ќе седи на неговиот престол (2 Сам. 7:12-16). Прогонството направило ова ветување да изгледа невозможно. Но “оној ден” Бог ќе го воздигне и ќе го обнови царството во неговата поранешна слава. Ова било ветување како за Израел, така и за Јуда, но не за да се исполни со земен, политички владетел, туку преку Месијата кој ќе го обнови духовното Царство и ќе владее засекогаш.

Стх. 12 вели дека тие “ќе завладеат со остатокот од Едом”. “ Израел ќе завладее со своите непријатели и кога Давидовото царство повторно ќе се воздигне и тој и Месијата ќе владеат, луѓето ќе го бараат Господ повеќе од било кога пред тоа.” (DB).

Стихот 13 опишува време на такво изобилство на посеви што луѓето нема да можат во целост да ги ожнеат.

Евреите во времето на Амос изгубиле увид за Божјата грижа и љубов за нив. Богатите биле безгрижни и опуштени, одбивајќи да им помогнат на оние во потреба. Тие ги извршувале своите верски ритуали со надеж дека ќе го омилостиват Бог, но тие не Го сакале навистина. Амос ги објавил Божјите предупредувања заради разурнување на нивните зли патишта. QVLAB

**X. ОСИЈА**

Осија бил пророк на северното царство Израел. Тој служел од 753 до 715 пр.н.е.Под владеењето на Јеровоам II, северното царство напредувало материјално, ама се распаѓало духовно. Луѓето биле алчни и го прифатиле моралното однесување на идолопоклоничките религии на Хананците кои биле околу нив.

Улогата на Осија била да им покаже на луѓето од северното царство дека се неверни кон Бог, кој е нивни “сопруг” и оној кој обезбедува, и дека се омажиле за Ваал и за ханаанските богови. Тој ги предупредил дека ако не се покајат за нивните гревови и не се завртат назад кон Бог, тие се предодредени за уништување. Осија зборува за Божјите карактеристики - Неговата силна љубов и праведност - и како нивното практично искуство во однос на ова треба да влијае врз нивните животи и да ги натера да се вратат кон Бог. За жал, луѓето го прекршиле својот сојуз со Бог, и тие ќе ја примат казната која Бог ја ветил (Пов. Зак. 27-28). QVLAB

**A. НАПИШАНА ОД: Осија, син на Беерие; 1:1**

**B. ВРЕМЕНСКИ РАМКИ: 760 - 710 пр.н.е.**

За време на владеењето на Јеровоал II , Осија најверојатно пророкувал после Амос

За време на владеење на 7 различни цара.

**C. ПИШУВАНО ЗА: 10те племиња на Северното царство (често наречено Ефраим)**

**D. ОСИЈА значи = спасение**

**E. ИСТОРИСКА ЦЕЛ:**

Драматична слика на Божјата љубов за неверниот Израел

**F. ДОКТРИНАЛНА ЦЕЛ**

**1.** Човековиот неморал

**2.** Божјата неограничена љубов.

**G. ХРИСТОЛОШКА ЦЕЛ**

**1.** Ние го гледаме Него како исцелител на отпадниците - 6:1

**2.** Месијата е претставен како Божји Син

**3.** Тој е нашиот сочувствителен љубовник - 11:4

**4.** Тој е единствениот Спасител за Неговиот народ - 13:4

**5.** Тој е оној кој ќе не откупи од смртта - 13:14

**H. ПРОУЧУВАЊЕ НА СОДРЖИНАТА НА ОСИЈА**

**1.** Галава 1 - Бог му вели на Осија да се ожени со блудница.

**a.** Стх. 1-5 На Осија му било кажано да се ожени со жена која била вклучена во разврат кој бил дел од оргиите и другите сексуални перверзии како дел од практикуваните идолопоклонички обреди. Ние гледаме како Осија веднаш послушува и се жени со Гомер и таа му го раѓа првиот син (зачнат од Осија). Неговото име било Јизреел = Бог раштркува, за да покаже како Бог ќе го раштрка Израел меѓу другите народи. Стх. 4-5 објаснува како “Јеху (Јуј) ја спровел Божјата казна врз домот на Ахав, а потоа тој паднал во истиот грев како оној поради кој го осудил Ахав (2 Цар. 10:31-36). Ова целосно уништување на домот на Ахав е наречено денот на Језреел. Тоа била соодветна слика за ужасното уништување на Господовиот ден и Армагедон.” DB

**b.** Стх. 6-7 Гомер зачнала повторно и родила ќерка, Ло-Рухама = несакана, за да укаже на тоа дека Бог нема да има милост или сочувство при судот врз Израел. Но сепак ќе покаже сочувство кон Јуда. Ова е вистина во однос на тоа дека Бог никогаш нема повторно да го обнови Северното царство какво што било. Обновениот Израел ќе го претсавува целиот дом на Јаков.

**c.** Стх. 8-9 Гомер повторно зачнува и раѓа син Ло-Ами = не се мој народ, укажувајќи на тоа дека Бог ќе се повлече Себе си од нив и нема да ги слушне или да им покаже милост.

**d.** Стх. 10-11 Зборува за иднината кога двете царства на Израел повторно ќе се соберат и како Божјите благослови и плодонос ќе бидат над нив.

**2.** Глава 2

**a.** Стх. 1-7 Гомер се вратила назад на својот развратен живот што илустрира како Изрел го нашуштил својот Бог заради идоли. Некои сметаат дека стх. 4-5 има индикации дека после првото дете, другите две биле зачнати во прељуба и не биле деца на Осија. Стх. 6 -7 укажува на тоа дека Гомер на крајот нема да најде задоволство во тоа што мислела дека ќе ја задоволи и посакала да се врати кај Осија.

“Израелците им благодареле на своите лажни богови (особено на Ваал, богот за кој верувале дека ги контролира временските услови и земјоделието) за нивната храна, засолниште и облека, наместо на вистинскиот Бог, кој ги дава тие благослови. Затоа Бог ќе го загради Израел со “грмушки од трње” и “ќе го попречи патот” со тоа што ќе ги направи разочарувачки придобивките од обожување на идоли, па луѓето ќе бидат убедени да се завртат назад кон Бог. И покрај неверата на Израел, Бог се уште бил верен и милостив. Тој продолжува да ги испружува рацете кон својот народ, дури и до ниво на поставување на препреки на нивниот пат, за да ги заврти назад кон Него.

Исто како Гомер која се вратила кај својот сопруг затоа што сметала дека ќе и биде подобро со него, така луѓето често се враќаат кај Бог кога ќе наидат на потешкотија во животот со која не можат да се справат. Враќањето кај Бог поради очај е подобро одколку побуна против Него, но е многу подобро да се завртиш кон Бог поради благодарност заради Неговата грижа.” QVLAB

**b.** Стх. 8-13 Во повеќето општества материјалниот статус е симбол на успех. Израел во тоа време бил богата нација, и Гомер можеби насобрала злато и сребро. Но Гомер не сфатила дека Осија и го дал сето тоа кое го поседувала, исто како што Израел не препознал дека Бог е оној кој дава благослов. И двете, Гомер и Израел, ги користеле своите сопствености на неодговорен начин кога трчале по други љубовници и други богови. Израелците толку биле пропаднати во своето обожување на идоли, што всушност верувале дека паганските богови им ги дале лозјата и овоштарниците. Тие заборавиле дека целата земја им била подарок од Бог (Пов. Закон 32:49).

**c.** Стх. 14-16 Бог ветувал (1) дека ќе го одведе народот во пустина, место без вознемирувања, за јасно да може да комуницира со нив, и (2) за да го промени тоа што било време на проблеми, во ден на надеж. “Полето на маки” е местото на кое Ахан погрешил со тоа што задржал недозволен плен (види Исус Навин 7). Тој донел голема загиба за војските на Јошуа кога се обиделе да ја освојат земјата. Бог ги користи дури и нашите негативни искуства за да создаде можност да се завртиме кон Него. Додека се соочуваш со проблеми и предизвици, запомни дека Бог ти зборува и во “пустината”, а не само во време на напредок.

Се додека не настапи прогонството на Јуда, целата нација нема да си дојде на себе си, да се откаже од идолите, и да се заврти кон Бог; и дури во оној ден кога Бог ќе завладее преку Исус Месијата, општењето меѓу Бог и неговиот народ ќе се обнови. Тогаш, Бог нема веќе да им биде како господар; Тој ќе им биде како сопруг “иши” стх. 16 (Исаија 54:4-8). Општењето ќе е длабоко и лично, онакво општење какво што е во бракот, иако сега е несовршено. QVLAB

**d.** Стх. 17-23 Зброува за идно време, најверојатно за Милениумското царство кога луѓето ќе живеат во мир, дури и со животните, и ќе го познаваат својот Бог.

**3.** Глава 3

**a.** Стх. 1-2 Ова кратка глава го опишува прогонството и враќањето на народот. Израел ќе искуси време на прочистување во туѓа земја, но Бог се уште ќе ги сака луѓето и ќе биде волен да ги прими назад. Бог му заповеда на Осија истото тоа опростување да и го покаже на Гомер. Иако Осија има добра причина да се разведе од Гомер, му било кажано да ја откупи назад и да ја љуби.

Изгледа дека Гомер некое време била одвоена насамо. Имајќи потреба да се издржава себе си, најверојатно се продала себе си како роб или станала љубовница на друг маж. И во двата сличаи, Осија треба да плати за да ја добие назад - иако бараната сума била засрамувачки ниска. Гомер веќе на никого не му вредела многу, освен на Осија, и тој ја сакал исто како што Бог го сакал Израел. Без разлика колку длабоко ќе пропаднеме, Бог е волен да не откупи назад - да не ослободи - и повторно да не подигне. QVLAB

**b.** Стх. 3-5 После ова Осија веќе не ја спомнува Гомер. Ова е објаснето во 3:4. Изолацијата на Гомер покажало како Бог ќе се справи со Северното царство (5:6, 15). Бог ќе ги одвои израелците од нивните “ценети” идолопоклонски пракси. Жртвите и храмот кој е спомнат биле користени за обожување на идоли. Свештениците им служеле на идолите; идолите им биле домашни божества, што му било стриктно забрането на Божјиот народ. Северното царство се побунило против династијата на Давид и го поставиле Ровоам за свој цар (1 Цар. 12-13 глава). Нивната побуна била политичка и верска. Во тоа време тие се вратиле назад на обожување на златни идоли. “Давидовиот наследник, нивниот цар” се однесува на времето на владеењето на Месијата, кога сите луѓе ќе се поклонат пред Него во понизност и покорност.

**4.** Глава 4

Во оваа глава Бог ги изложува обвиненијата за непослушноста на Израел. Верските водачи не успеале да го завртат народот кон Бог, и ритуалната проституција го заменила вистинското обожување. Нацијата назадувала духовно и морално, кршејќи ги законите дадени од Бог за нив. Народот лесно ја осудил жената на Осија за прељуба. Но не биле толку брзи за да увидат дека и тие биле неверни кон Бог. QVLAB

**a.** Стх. 1-5 Бог има “недоразбирање”, легален спор против народот во земјата. Спорот е поради недостаток на знаење за Бог. Нивните гревови укажуваат дека се безбожни. Стх. 2 “можеби се однесува на атентатите за време на животот на Осија. Селум го убил Захарија (царот, не пророкот) и го презел престолот. Потоа Менаим го убива Селум и уништува цел град затоа што граѓаните одбиваат да го прифатат за цар. (2 Цар. 15:8-16). Бог укажува дека дури и на убиство во Израел се гледа површно.” QVLAB Стх. 3-5 опишува осуда.

**b.** Стх. 6-11 Како што луѓето го заборавиле Бог, така Тој ќе ги заборави на судниот ден. Стх. 8 укажува на тоа дека ја јадат жртвата за грев, која требало да виде жртва сепаленица.

Свештениците ги одобрувале гревовите на народот. Секогаш кога некој ќе донел жртва за грев, свештеникот земал дел од неа. Колку повеќе луѓето грешеле, толку повеќе добивал свештеникот преку делот кој го земал. Затоа што не можеле да ја изедат целата жртва сами, тие продавале дел од неа, а дел давале на своите роднини. Свештениците профитирале од гревот на народот; тоа им давало сила и позиција во општеството. Така, наместо да се обидуваат да ги водат луѓето на страна од гревот, тие ги охрабрувале кон грев, за да си го зголемат својот профит. QVLAB

**c.** Стх. 12-14 Овде луѓето барале совет од своите идоли направени од дрво и од божествени стапови. Нивната корумпираност е толку голема што Бог нема ни да се обиде да ги корегира, туку ќе дозволи гревот да го следи својот пат до крај, што води до смрт.

**d.** Стх. 15-19 Овде Бог го предупредува Јуда да не го следи гревот на Израел. Затоа што Израел продолжувала во својот грев, Бог ќе ја проколне да биде раштркан “во големо место”, опишувајќи како ќе ги расели. Како што Ефраим е здружен со своите идоли и не сака да се покае, за него веќе нема спас, “ветрот ќе го притегне” опишува како духот на разврат е надвиен над него. (во оригиналот Ефраим во овој текст се дава во женски род како блудница).

**5.** Глава 5

**a.** Стх. 1-2 Мицпа и Тавор можеби биле места кои се користеле за лажно обожување на Ваал. Најверојатно водачите ги охрабрувале луѓето да обожуваат на овие места. Со корумпирани цивилни и верски водачи, народот на Израел немал баш некоја голема шанса. Тие од своите водачи барале водство, и требало да го најдат. Бог го повикувал народот на одговорност за тоа што го правел. На ист начин Бог и нас не смета за одговорни за нашите дејствија и избори. QVLAB

**b.** Стх. 3-7 Ефраим било најголемото племе во северното царство и затоа станало еквивалентно име за Израел. (DB). Израел се предала себе си на духот на идолопоклонство и го заборавила нејзиниот вистински Бог. Таа е горделива, и веќе на го крие своето идолопоклонство. Нејзините гревови јавно се извршуваат. Така и таа и Јуда не успеале. Бог ќе се одделил од нив, па кога ќе Го бараат нема да го најдат. Нивното уништување било завршено за неколку месеци.

**c.** Стх. 8-11 Бет-Авен, куќа на ништавило, се однесува на Ветил, каде Ровоам го поставил едно од своите златни телиња за да го обожува (DB). Затоа што принцовите на Јуда биле како лажните водачи на северот, Јуда исто така ќе падне. Стх. 11 ни покажува дека Израел доброволно ги следел наредбите на Ровоам за обожување на златно теле (DB).

**d.** Стх. 12-15 Според коментаторот Дајк, идејата овде е дека молците во облеката и термитите во дрвото укажуваат на тоа дека тие ја уништуваат материјата во која се кријат, и полека но ефективно го спроведуваат своето уништување. Термитите работат поспоро од молците, што значи дека за Јуда ќе е потребно подолго време да биде уништен. Ашур (Јареб) е другото име на Тиглат-Пиласер, асирецот кој ги казнил двете царства. Кога молците и термитите ќе ја завршиле својата работа, тогаш Бог ќе биде како лав против Ефраим и како младо лавче против Јуда. Тогаш Бог ќе се врати на своето место, се додека двете царства не го признаат својот грев.

**6.** Глава 6

**a.** Стх. 1-3 Ова се чини дека е пророштво за идните времиња кога Израел ќе се врати при Господ. Дајк вели дека изјавата во стх. 2 “после 2 дена” се однесува на времето на жалост од Захарија 12:10-13:1 кое треба да настапи. Тоа ќе биде време кога нацијата Израел ќе се заврти за да го познае живиот Бог и да продолжи понатаму со Него. Тој ќе биде нивни благослов како ран и доцен дожд. Раниот дожд е оној кој паѓа во Октомври за време на сеидба. Доцниот дожд или пролетниот дожд паѓа во Март и Април за да направи семето да созрее. Ова Бог ќе го направи за Израел, ќе ја комплетира жртвата и ќе предизвика да созреат.

**b.** Стх. 4-4 “Израел, твојата добрина ја снемува како утринска роса”, со други зборови не е долготрајна. Кај нив немало длабочина, па затоа Бог ќе направи Неговите искажани зборови да се исполнат.

**c.** Стх. 6-11 QVLAB Една од основните теми на Осија е дека Израел го прекршил сојузот кој Бог го склучил со нив на планината Синај. (Излез 19-20). Бог сакал да го направи Израел благослов и светлина за сите народи (Битие 12:2, 3; Исаија 49:6); и ако Божјиот избран народ Му е послушен и го објави Него пред светот, Тој ќе им даде посебен благослов. Ако го прекршат сојузот, тие ќе доживеат тешка казна, како што веќе им било познато (види Пов. Закон 28:15-68).

Галаад некогаш било свето место, но овде веќе е осквернето. Шехем некогаш бил град прибежиште воспоставен од Јошуа (Исус Навин 20:1, 2 7, 8); Гилаад бил област во која бил и Рамот, исто така град прибежиште. Во ова време тие места биле симбол на убиства и криминал, со групи на зли свештеници, кои се прикрадувале за да убиваат патници кои поминувале по тоа подрачје.

За народот на Јуда да не стане горделив кога ќе ја видат пропаста на северното царство, Осија додава строго предупредување за Божјата “жетва”. Божјиот храм бил во Јуда (Ерусалем), и луѓето сметале дека тоа што се случило во Израел не може никогаш да им се случи и ним. Но кога станале крајно корумпирани, и тие, исто така, биле одведени во ропство (види 2 Цар. 25).

**7.** Глава 7

**a.** Стх. 1-7 Овде народот на Израел не смета на тоа дека Бог ги помни сите нивни гревови и ги споредува нив со печка која согорува се што ќе дојде во нејзина близина.

**b.** Стх. 8-11 Ефраим се споредува со “непревртена пита”, што би било како палачинка препечена од едната страна, а жива од другата, што ја прави неподобна за јадење (DB). Ефраим е спореден со гулаб кој лета од едно место до друго, барајќи ја сигурноста која може да ја најде единствено во Бог.

**c.** Стх. 12-16 Бог ќе ја фрли својата мрежа и ќе го кутне Израел, како што веќе кажал. Иако бегале од Бог, разурнувањето ќе ги совлада. Тие згрешиле против оној кој ги откупил, давајќи лажно сведоштво против Бог. Тие се враќале при своите лажни идоли, но не и при Бог. Дајк вели: “заради бесот на нивниот јазик” се однесува на фактот дека колку што повеќе се приближувал судот, толку повеќе се јавувеле контрадикции за тоа што Бог рекол.” Тие својата доверба ја ставиле во помошта од Египет, која не доаѓала, и ставени се за потсмев од страна на Египет.

**8.** Глава 8

**a.** Стх. 1-4 “Непријателот како орел се спуштил врз Господовиот народ” се однесува на Асирија која доаѓа да го нападне Израел и да го однесе народот во ропство (2 Цар. 15:28, 29). Луѓето ќе повикаат кон Бог, но ќе биде премногу доцна, затоа што тврдоглаво не сакале да се откажат од своите идоли. QVLAB

**b.** Стх. 5-8 Идолското теле го одвратило Израел, и Божјиот гнев бил поттикнат кон народот, кој се уште велел дека е невин. Бог ќе го искрши идолот на парчиња. Израел ќе пожнее многу повеќе осуда отколку што очекувале и нема ништо добро да излезе од тоа. Нема да остане ништо што на народите ќе им донесе задоволство.

**c.** Стх. 9-14 Израел одел кај Асирија за да бара сојузник. Бог ќе ги собере и ќе донесе многу тага заради многуте идолски олтари. Тие дури и жртвувале месо пред Бог и потоа го јаделе жртвуваното. Бог ќе се сети на нивните гревови, Израел го заборавила својот Бог, а Јуда има утврдени градови, но и двајцата ќе бидат уништени.

**9.** Глава 9

**a.** Стх. 1-2 Гумно била рамна површина, најчесто изградена на врв на рид, кадешто жетварите го удирале житото за да го одвојат од сламата. Често мажите останувале на гумното за да го заштитат своето жито, а проститутки оделе таму за да ги посетат. Заради локацијата на гумната кои биле на врв на рид, тие почнале да се користат како места за жртвување на лажни божества. QVLAB

**b.** Стх. 3-7 Израел ќе ја стави својата доверба во Египет, а ќе прими само она што не го сакала од Асирија. Богот нема да има удел во нивното обожување затоа што е мртов, нема ни срце, ни живот во него. Сега е време да се добие компензација. Израел ќе ја знае посетата на Божјиот гнев, и нејзините лажни пророци и корумпирани духовни водачи ќе се покажат себе си онакви какви што се.

**c.** Стх. 8-10 Израел го напуштил Бог и се дале себе си на Ваалпеор, кој бил идолски бог чие обожување вклучувало најлоши неморални дела. Наместо да се прв плод за Бог, тие се дале себе си на Ваалпеор.

**d.** Стх. 11 -17 Ефраим ќе биде уништен. Оние кои ќе преживеат ќе бидат раштркани меѓу народите.

**10.** Глава 10

**a.** Стх. 1 Ефраим е бесплодна лоза, затоа што родила плод само за себе, а тој плод бил грешен. (DB).

Израел напредувал под Јеровоам II, задобивајќи се со воена и економска сила. Но колку нацијата повеќе напредувала, толку повеќе се предавала на идолите. QVLAB

**b.** Стх. 2- 8 Бог бил гневен на луѓето од Израел заради невните неискрени ветувања. Затоа што луѓето не го одржувале својот збор, имало многу судски парници. Бет-Авен значи “куќа на злото” а се однесува на Ветил (“домот Господов”), каде се случувало лажно обожување. Ако Израелевите идоли биле навистина богови, тие требало да се способни да ги заштитат. Колку е иронично што луѓето се плашеле за сигурноста на своите божества! QVLAB

**c.** Стх. 9-11 Израел покажал грешност уште од деновите на Гива (Судии 19-20). Еден пар застанале во Гива за да преноќат, кога некои зли мажи се собрале околу куќата и барале мажот да излезе за да имаат секс со него. Наместо себе, патникот ја дал својата конкубина. Тие ја малтретирале и силувале цела ноќ и ја оставиле мртва на прагот (Судии 19:14-30). Тој ужасен чин ја открил длабочината до која луѓето пропаднале. Гива бил уништен заради своето зло (Судии 20:8-48). QVLAB

Во стих 11 Ефраим мора да биде доведен до покорност, како што јавач скротува коњ или бик јавајќи го, се додека Јуда се користи да ора, а Јаков да ја дроби земјата (DB). Зборува за крајна покорност.

**d.** Стх. 12-15 стх. 12 е повик да се избегне Божјата осуда така што ќе прават што е исправно и ќе ја примат Неговата милост. Тие требало да “ја преораат земјата”, која била орана земја, ама немало ништо засадено, која затоа што не давала плод се стврднала. Сега е време да се бара Бог! Тие орале злоба и ќе жнеат неправда, затоа што имаат доверба во своите патишта, во тоа што самите си го направиле.

“Некои велат дека Шалман бил Шалманасер, Асирски цар; други велат дека Шалман бил Салману, Моабски цар спомнат во записите на Тиглат-Пилисар. Шалман го поробил Гива околу 740 п.н.е. и го уништил градот Бет- Арбел, убивајќи многу луѓе, вклучувајќи и жени и деца. Овој вид на свирепост не бил непознат во древните војни. Осија вели дека таква ќе биде судбината на Израел.

Затоа што Израел ја ставил својата доверба во воена сила наместо во Бог, ќе биде уништен од воена сила. Израелскиот цар кој ги водел луѓето во обожување на идоли, ќе биде првиот кој ќе падне.” QVLAB

**11.** Глава 11

**a.** Стх. 1-3 Во последните четири глави, Осија се насочува кон темата на Божјата интензивна љубов. Бог од секогаш го сакал Израел како што родител го сака своето тврдоглаво дете, и затоа Тој нема да го ослободи Израел од последиците на неговото однесување. Израел бил грешен и ќе биде казнет како бунтовен син донесен од родителите пред старешините (Пов. Закон 21:18-21). За целото време на Израелската тажна историја, Бог постојано нудел да ја обнови нацијата ако само се свртат кон Него. Но со тврдоглавото одбивање на Божјата покана северното царство си ја запечатило својата пропаст. Тоа ќе биде уништено, за никогаш повторно да не се подигне. Остатокот на верни Израелци ќе се врати во Ерусалим, каде што еден ден ќе дојде Месијата, нудејќи им опрост помирување на сите кои верно ќе го следат. Бог постојано обезбедувал за Неговиот народ, но тие одбивале да забележат што Тој направил и не биле заинтересирани да му се заблагодарат. QVLAB

**b.** Стх. 4-7 Бог зборува за Својата грижа за нив и како Асирија ќе ге земе затоа што одбиле да се вратат при Бог. Без разлика што Бог правел, народот не се откажувал од своите патишта.

**c.** Стх. 8-12 Божјото срце било вознемирено. Дајк вели дека ова се однесува на Бог кој е придвижен од сочувство за народот и дека е растргнат меѓу две можности: да ги уништи или да не ги уништи. Нивната упорност во грешење бара осуда, но во Божјото срце била желбата народот да се заврти од својот грев кон Него и да се покае. Стх. 9-11 изгледа како да зборува за иднината кога Божјиот народ ќе чекори со Него. Стх. 12 укажува дека Јуда ќе продолжи кон уништување на Израел. Можно е да Јуда научи од падот на Ефраим и да не продолжи по истиот пат. Иако имало неки цареви на југот кои оделе по Бог и се труделе да прекине обожувањето на идоли, сепак ни еден од нив не бил во целот успешен и затоа гревот си го довел и Јуда до својот крај.

**12.** Глава 12

**a.** Стх. 1-5 Ефраим зависи од неговите воени сојузи кои се како ветар кој брзо минува и го снемува. Источниот ветар го симболизира сојузот кој тој сака да го склучи со Асирија. Носењето на масло во Египет било направено за да се бара услуга и помош против Асирија (DB).

Јаков, чие што име подоцна било променето во Израел, бил заедничкиот предок на сите 12 племиња на Израел (на северното и јужното царство). Како народи кои произлегле од него, Јаков практикувал измама. Сепак, за разлика од Израел и Јуда (царствата), тој постојано го барал Бог. Јаков се борел со ангелот за да биде благословен, но неговите потомци мислеле дека благословот дошол поради тоа што се успешни. Јаков ја исчистил својата куќа од идоли (Битие 35:2), а неговите потомци не можеле да се откажат од обожување на идоли. QVLAB

**b.** Стх. 6-10 Во Израел нечесноста станала прифатливо средство за задобивање богатство. Израелците кои биле финансиски успешни не сметале дека Бог на нив гледа како на грешници. Тие сметале дека нивното богатство е знак на Неговото одобрување, и не размислувале за тоа како го задобиле. Но Бог рекол дека богатствата на Израел нема да ги покријат нивните гревови. Запомни дека Божјата мерка за успех е поинаква од нашата. Тој не повикува нас кон верност, а не кон просперитет. На Бог му е поважен нашиот карактер од нашите паричници. QVLAB Стх. 9 - Еднаш годишно Израелците поминувале една седмица живеејќи под шатори за време на Празникот на Сеници, кој бил потсетување на Божјата заштита додека лутале во пустината 40 години (види Пов. Закон 1:19-2:1). Сега, поради гревот, Бог ќе предизвикал повторно да живеат во шатори-овој пат не како дел од празник, туку поради вистинско ропство (QVLAB). Стх. 10 покажува дека Израел се уште треба да се покае, па затоа најверојатно тоа зборува за идно време. Бог му зборувал на Својот народ преку Неговите пророци, преку визии и сличности. Сличности можеби се однесува на споредби и примери кои прорците ги давале, како што одглумил Езекиел за опсадата на Ерусалим.

**c.** Стх. 11-15 Идолите често се наречени “гордост” како што пишува во овие стихови. Тие принесувале многу жртви затоа што имале многу олтари како што имало меѓи по полето. Пророкот кој се спомнува во стих 14 е Мојсеј. Ефраим го предизвикал Бог и ќе го пожнее она што го посеал.

**13.** Глава 13

**a.** Стх. 1-2 Идејата овде е дека во едно време, кога Ефраим зборувал тоа имало тежина и бил почитуван. Но кога се воздигнал себе си и му служел на Ваал, тој ја изгубил почитта и бил отсечен. Сега народот се повеќе и повеќе грешел со своите идоли. (DB).

**b.** Стх. 3-8 Ефраим ќе биде како “утринска магла” или како “утринска роса”, и двете брзо поминуваат. Така и Израел брзо ќе помине. Затоа што има само еден Господ кој е Бог и спасител. Израел на крајот ќе го сфати овој факт. Бог бил нивното обезбедување во пустињата и останал се до сега. Тој ги благословил, но тие станале горделиви сметајќи дека благословот е заради нивниот труд, тие го заборавиле Бог. Затоа, Тој ќе слезе над нив како ѕвер кој го раскинува својот плен.

**c.** Стх. 9-13 Израел се уништила себе си со тоа што не го следела Бог, кој се уште бил нејзината вистинска помош. Бог еден ден ќе биде нивни Цар, затоа што Тој е единствениот кој може ја ги спаси. Бог им дал цар затоа што сами сакале и го земал во Својот гнев. Царевите кои ги посакувале само ги довеле до место на голема тага.

**d.** Стх. 14-16 Бог, за Неговиот народ, ќе ја плати цената за откуп од силата на пеколот. Христос ја победи смртта и пеколот, за сите кои веруваат во Него. Но пред тоа е разурнувањето на Самарија (Израел) заради нејзината побуна против Бог.

**14.** Глава 14

**a.** Стх. 1-3 е повикот на Осија кон покајание. Стиховите 4-8 се Божјото ветување за обнова. Бог морал да го казни Израел за неговото грубо и постојано кршење на законот, но тоа го направил со тешко срце. Тоа што Бог навистина сакал да го направи било да го обнови народот и да го направи просперитетен. Народот можел да се врати при Бог со тоа што ќе побарал од Него прошка за своите гревови. Истото е вистина и за нас: ние можеме да ја молиме молитвата на Осија и да знаеме дека гревовите ни се простени, затоа што Христос умре за нив на крстот (Јован 3:16).

Опростувањето почнува кога ќе ја видиме деструктивноста на гревот и бескорисноста на живот без Бог. Тогаш мора да признаеме дека не можеме да се спасиме себе си. Нашата единствена надеж е Божјата милост. Кога бараме опростување, ние мора да препознаеме дека не ја заслужуваме и затоа не можеме со право да ја бараме. Нашето повикување мора да биде за Божјата љубов и милост, а не Неговата праведност. Иако не можеме со право да бараме прошка, ние можеме да бидеме сигурни дека сме ја примиле, затоа што Бог е милостив и полн со љубов и сака да не обнови нас кон Себе, исто како што сакал да го обнови Израел.

**b.** Стх. 2-3 Идната исповед на Израел ќе вклучува во себе и “жртва на славење” која во некои побуквални преводи е “ние ќе принесеме телиња со устата наша”, каде што “телиња” се однесува на “жртвите”. Во тој ден Израел ќе има целосна исповед и нема веќе да гледа на туѓа сигурност, нема веќе делата на нивните раце да им бидат богови.

**c.** Стх. 4-9 На крајот Осија покажува кон Божји благослов и обнова на Израел. Тие ќе се откажат од сите нивни идоли.

**d.** Стх. 10 Божјата загриженост за *правдата* која бара верност и за *љубовта* која нуди опростување, може да се види во односот на Осија. Ние може да погрешиме преку заборавање на Божјата љубов, чувствувајќи дека поради гревовите сме безнадежни. Но можеме и да погрешиме ако го заборавиме Неговиот гнев против гревот, мислејќи дека Тој ќе продолжи да не прифаќа без разлика како се однесуваме. *Опростување* е клучен збор: кога Бог ни простува, Тој го осудува гревот, но покажува милост кон грешникот. Ние не треба никогаш да се плашиме да дојдеме при Бог за очистување и обнова на животот. QVLAB

**XI. МИХЕЈ**

**A. МИХЕЈ значи = “кој е како Јахве”**

**1.** Тој е современик на Исаија и Осија

**2.** Тој живеел во близина на Гат, близу Филистеа

**B. ВРЕМЕНСКИ РАМКИ: 730 - 700 пр.н.е.**

**1.** 2 Цар. 18 -20

**2.** Тој зборува за Самарија (северното царство) и Ерусалим (јужното царство)

**3.** Зборува најмногу кон Јуда

**C. ИСТОРИСКА ЦЕЛ:**

**1.** Ја покажуав Божјата омраза кон рамнодушност во ритуалити и гревот на народот

**2.** Ја покажува Божјата понуда да им прости

**D. ДОКТРИНАЛНА ЦЕЛ**

**1.** Омраза кон формалната празна религија - 6:7

**2.** Неговата загриженост за социјална правда 6:8

**3.** Неговата милост која опростува - 7:18

**4.** Неговата верност кон Неговиот сојуз - 7:20

**E. ХРИСТОЛОШКА ЦЕЛ**

**1.** Тој е судија на народите - 4:3

**2.** Родното место на Месијата - 5:2

**F. ПРОУЧУВАЊЕ НА СОДРЖИНАТА НА МИХЕЈ**

**1.** Глава 1

**a.** Стх. 1 Михеј и Исаија живееле во исто време, околу 750 - 680 пр.н.е. и најверојатно знаеле еден за друг. Михеј својата порака најмногу ја усмерувал кон Јуда, јужното царство, но исто така имал и по некој збор за Израел, Северното царство. Јуда во тоа време уживал голем просперитет. Од трите цара кои се спомнати Јотам и Езекија се обиделе да го следат Бог (2 Цар. 15:32-33; 18-20), но Ахаз бил еден од најзлобните цареви кој било кога владеел со Јуда (2 Цар. 16). Морешет било јудејско село близу Гат, на границата со Филистеја. QVLAB

**b.** Стх. 2-7 најверојатно се однесуваат на второто доаѓање на Месијата, Исус Христос. Тој ќе дојде со суд и дури елементите на земјата ќе се поклонат пред Него. Стх. 5-7 ја покажуваат осудата над Израел која треба да настапи заради обожувањето на идоли и сексуалната перверзиja која била дел од обожувањето. Свештениците заработувале од изнајмување на проститутки.

**c.** Стх. 8-13 Михеј ќе тажи за разурнувањето на Израел. Ништо веќе не можело да ја изцели ситуацијата. Асирија ќе гу уништи 10те племиња и потоа ќе се заврти кон Јуда и Ерусалим. Тие многу ќе му наштетат на Јуда, иако Бог нема да дозволи дури ни да истрелаат стрела против Ерусалим, иако ќе пристигнат до неговите порти (Исаија 36-37:38). Многу други градови биле разурнати од Асирците на патот кон Ерусалим. Лахиш изгледа дека бил поврзан со гревовите на Ерусалим и на Израел но не знаеме на кој начин, не ни е кажано. Тој бил еден од градовите кој бил уништен од Асирија на патот кон Ерусалим.

**d.** Стх. 14-16 Морешет-Гат би бил Царот Синачериб од Асирија кого Бог го поставил за наследник на жителите на Марот. Да се бричи главата кога се тажи било забрането според законот, но затоа што Јуда станал како паганите, тој може и да тажи како нив (DB).

**2.** Глава 2

**a.** Стх. 1-2 Предупредување за суд над оние кои планираат злобни дела навечер, за она што ќе го прават наредниот ден. Тие кои го посакуваат она што им припаѓа на други.

**b.** Стх. 3-5 Божјата осуда над семејството на Израел. Ќе настапи денот кога тоа што го имаат ќе им биде одземено.

**c.** Стх. 6-11 На Михеј му било кажано да не пророкува, затоа што народот не сакал да ја чуе неговата порака. Сепак, Божјите зборови се секогаш добри за оние кои чекорат исправно.

Стх. 8-9 го обвинува народот на Израел дека се Божји непријатели и дека предизвикале Неговата слава да замине од нив. Стх. 10-11 повторно го покажува разрушувањето кое се наближува и кое ќе настапи и дека пророците кои чекорат во измама имаат дух на лага. За жал, тоа се пророците кои народот ги слуша.

**d.** Стх. 12-13 - Го гледаме повторното собирање на Божјиот народ. Стх. 13 “Оној кој треба да има даде ослободување, и да ги води на патот на нивнот враќање. Оној кој ги руши препреките, или прави дупка во ѕидот или преградата, за да им дозволи да поминат. Ова можеби се однесува на они поединци кои ќе дозволат и наредат тие да се вратат. И Јахве ќе им биде глава, можеби се однесува на крајната обнова, кога Господ Исус ќе стане нивни водач, кога тие ќе се вратат при Него… и тогаш занавек нема да одат во ропство.” Коментарите на Адам Кларк

**3.** Глава 3

**a.** Стх. 1-5 Одговорноста на водачите била да разликуваат исправно од неисправно. Но овие водачи го мразеле она што е добро и го сакале она што е зло. Така тие ги искористувале луѓето и врз нив донесувале уништување. Кога за нив ќе дојде времето да плачат кон Бог, Тој нема да ги слушне. Овој ист проблем бил вистина и за лажните пророци кои исто така предизвикале народот да греши велејќи дека ќе има мир кога всушност настапувало уништување.

Дајк вели дека изразот во стих 5 “гризат со забите и извикуваат ‘Мир’” најверојатно има поврзаност со идолопоклоничката пракса на паганите околу олтарот на Ваал; гризењето на маслиново гранче во устата и извикување мир, (за што маслиновото гранче е симбол). (македоснкиот превод не е соодветен)

**b.** Стх. 6-8 Лажните пророци не гледале светлина, немале визија од Бог. Темнина и збунетост ги покривале затоа што немале порака од Бог. Спротивно на ова Михеј е исполнет со Божјиот Дух и можел храбро да зборува за гревовите на Израел.

**c.** Стх. 9-12 “Слушајте сите вие расипани водачи на Израел и Јуда”, сите кои ја нуделе својата помош за профит, кои велеле со сигурност Бог е меѓу нас, заради нив Ерусалим и сите високи места на обожување на идоли ќе опустошат.

**4.** Глава 4

**a.** Стх. 1-8 Ова е пророштво за “последните денови” идно време кога Планината Сион, Ерусалим, ќе биде востоставена. Иако не го знаеме точниот датум на овој настан, знаеме дека секој ден се повеќе се наближува. Божјото присуство ќе им биде познато по целиот свет, и луѓе ќе доаѓаат од секаде за да обожуваат пред Господ и ќе ги учат Неговите патишта. Тоа ќе биде време на мир по целиот свет. Просперитетот ќе се умножи и ќе има само еден Господ, нашиот Бог. Ќе биде време на обнова за цел Израел, затоа што Бог засекогаш ќе владее од Ерусалим.

**b.** Стх. 9-13 Пророкот го свртува вниманието на своето време и кон надоаѓањето на Вавилонското ропство. Ова требало да се исполни преку Навуходоносор. Стх. 11-13 изгледа дека ги опишува народите од светот кои се собираат против Израел за време на битката во Армагедон. Тогаш народите нема да сфатат дека сето тоа е дел од Божјиот план за обнова на Израел и Неговото царство.

**c.** Стх. 14 “Ќерко на воини” се однесува на тоа дека Јуда станува збирштина на мажи кои ограбуваат по патиштата и пролеваат крв (овој дел од стихот го нема во макдеонскиот превод). Зборот “воини” речиси секогаш се однесува на такви групи. Сега тие биле повикани да ја одбијат инвазијата на Палестина. Спроведувач на инвазијата овде може да бил римскиот генерал кој го уништил Ерусалим во 70 год. затоа што тоа била единствената војска која спровела опсада околу Ерусалим во времето на првото доаѓање на Месијата, кога Оној кој е судија на Израел и целото човешто, биле ошамарани по образот (Мат. 27:30).

**5.** Глава 5

**a.** Стх. 1 Со точност го предвидува метото на раѓањето на Месијата кој еден ден ќе владее со Израел и кој е вечен.

**b.** Стх. 2 Стиховите од 2-6 се многу тешки за разбирање. Коментаторите не се согласуваат во тоа на кој период се однесуваат овие стихови, можеби се однесуваат и за времето кога е роден Михеј и за идните времиња. Во однеос на стих 2, некои сметаат дека зборува за последните денови кога Израел почнува “да се откажува” за одредено време, затоа што го одбила Месијата. Сега таа е во породилни болки за да роди; но не е јасно дали е тоа Христос, црквата или нејзиното лично новораѓање. “Остатокот од неговите браќа” изгледа дека се однесува на остатокот на Јуда, од чија лоза потекнува и Христос, кои ќе се вратат кон децата на Израел, што би можело да значи дека ќе се соберат 12те племиња повторно заедно како едно.

За мене наједноставното толкување би било: Бог ќе го предаде Јуда на Вавилонците за да го однесат во ропство се додека таа се мачи (70 години на ропство) за да доведе до покајание, па потоа остатокот од Јуда ќе се врати во Ерусалим заедно со децата на Израел.

**c.** Стх. 4-6 Месијата ќе биде велик до крајот на светот, носејќи мир. А во однос на асирците кои ќе дојдат во Израел (постои недоразбирање меѓу коментаторите), некои веруваат дека се однесува на Антихристот кој ќе го завземе Ерусалим, нешто што Асирија не го направила порано. Во тоа време мажи ќе се подигнат против него. Кои се тие не знаеме, но од стих 6 гледаме дека овие мажи ќе победат над антихристот и Вавилон (Нимрод). Можеби тие се водачи на израелската Божја војска во деновите на битката на Армагедон. Последниот дел од стих 6 укажува дека “тој”, се однесува на Христос (“овој човек ќе биде мирот” стх. 5), ќе го ослободи Израел од Асирците, Антихристот, кога тој, Антихристот, ќе дојде во земјата Израел и ќе тргува внатре во неговите граници.

**d.** Стх. 7-15 Зборува за обновата на Израел и уништувањето на неговите непријатели. Отстранување на силата од народите, уништувањето на нивните упоришта, крајот на нивните идоли, кога Бог ќе ја спроведе Неговата осуда.

**6.** Глава 6

**a.** Стх. 1-4 Овде Михеј дава слика на судница. Бог, Судијата, му кажува на Својот народ што очекува од нив и им дава листа на сите грешки кои ги направиле кон Него и кон другите. Бог ги повикал и планините да ја потврдат вината на луѓето. Планините ќе послужат како одлични сведоци, затоа што на високите места народот градел пагански олтари и жртвувал пред лажни богови (1 Цар. 14:23; Ерм. 17:2, 3; Езк. 20:28). Народот никогаш нема да може да даде одговор на ова затоа што Бог не направил ништо лошо. Всушност Бог бил неизмерно трпелив со нив, секогаш ги водел со љубов и им ја дал секоја можност за да се вратат при Него. QVLAB

**b.** Стх. 5-8 Бог ги потсетува на Неговите благослови и грижа во минатото кога Валаак се обидел Валаам да го проколне Израел, ама само благослов излегувал од неговата уста. Тој не е Бог кој бара многу од Неговиот народ; бара само да постапуваат праведно, имаат милост и чекорат понизно пред Него.

**c.** Стх. 9-16 Бог повикува кон Својот народ и мудрите ќе го слушнат. Потоа Тој дава листа на нивните гревови:

**(I)** Собираат богатство задобиено со злоба,

**(II)** Ги поткрадуваат луѓето при мерење,

**(III)** Неисправни ваги,

**(IV)** Користат тегови со кои мамат,

**(V)** Насилство,

**(VI)** Лага,

**(VII)** Зборување измами,

**(VIII)** Чување на киповите на Амвриј и делата на Ахав.

Заради ова Бог ќе испрати болести и запуствување. Тие нама да најдат никакво задоволство или ослободување. Чувањето на киповите на Амвриј и делата на Ахав се однесува на идолопоклонството во кое Израел продолжил да оди. Овие татко и син продолжиме да одат во гревот на Јеровоам, секој полош од оној пред него (1 Цар. 16:23-33).

**7.** Глава 7

**a.** Стх. 1-6 Оваа глава почнува со очај (7:1-6), а завршува со надеж (7:8-20). Михеј гледал како општеството околу него скапува. Владетелите барале подароци, судиите примале мито, универзална корумпираност. Но Бог ветил дека ќе ги води луѓето надвор од темнината на гревот, во Неговата светлина. Тогаш луѓето ќе го слават заради Неговата верност. Само Бог е совршено верен. Михеј не можел да најде човек со исправни мисли никаде во земјата. Гревот влијаел врз властите и општо во целото општество. Измамата и неискреноста ги уништиле и семејствата, сржта на општеството. Како резултат, единствениот начин да се очисти народот била Божјата осуда. Ова ќе го доближи народот назад кон Бог и ќе ги обнови одвнатре. QVLAB

**b.** Стх. 7-10 Михеј покажал голема вера во Бог како лично (7:7) така и во однос на Израел (7:8-10) додека објавувал дека:

**(I)** Тој ќе чека на Бог, затоа што Бог слуша и спасува кога е потребна помош

**(II)** Бог ќе се погрижи за Својот народ кога времињата се тешки

**(III)** Израел мора да биде трпелив, затоа што Бог ќе ги извади од темнината

**(IV)** Нивните непријатели ќе бидат казнети QVLAB

**c.** Стх. 11-13 Во овие стихови имаме референца за повторното собирање на Израел, еден по еден, од сите земји во кои биле до нивната земја, каде ќе бидат благословени под нивниот Месија засекогаш. (DB).

**d.** Стх. 14-20 Стх. 14 е молитва со која Михеј го моли Бог да биде нивни пастир и да владее со нив како во старо време (DB). Потоа Бог одговара на молитвата на Михеј ветувајќи му многу благослови, и суд врз непријателите на Израел. Стиховите од 18-20 ја објавуваат Божјата доблест, како Него нема друг, Оној кој ќе исполни се што ветил.

**XII. НАУМ**

**A. НАУМ значи = утеха**

**1.** Не се знае многу за Наум.

**2.** Тој дошол од градот Елкош.

**B. ПИШУВАНО ЗА: Јуда во однос на Ниневија**

**C. ВРЕМЕНСКИ РАМКИ: Пред ропството**

**1.** 2 Царства 21-23

**2.** 650 - 620 пр. Хр.

**3.** Цареви: Манасија, Амон, Јосиа.

**D. ИСТОРИСКА ЦЕЛ:**

**1.** Да го утешат Јуда, преку опишување на Божјата праведност во осудата на Неневија.

**E. ДОКТРИНАЛНА ЦЕЛ:**

**1.** Божјата правда.

**a.** Бог е Праведен.

**b.** Бог ќе надвладее.

**F. ХРИСТОЛОШКА ЦЕЛ:**

**1.** Ние го гледаме Христос како судија и одмазник за неговите непријатели.

**G. ПРОУЧУВАЊЕ НА СОДРЖИНАТА НА НАУМ:**

**1.** Глава 1- Ние го гледаме објавениот Божји суд

**a.** Стх. 1-6 Ова е судот на Ниневија како што Наум од Елкош го видел во визија. Елкош било градче кое се наоѓало на 40 км северно од Ниневија (DB). Божјиот гнев ќе се излее врз Неговите непријатели. Тој е долготрпелив и праведен во своите пресуди. Тој е семоќен, ниту природните сили неможат да опстојат против Него.

**b.** Стх. 7-8 Бог ги познава сите кои имаат доверба во Него, сите други се Негови непријатели и ја познаваат само темнината. Ова покажува дека народот во Ниневија не му верува на Господа.

**c.** Стх. 9-14 Што е тоа што народот на Ниневија го има против Бог? Нивното уништување ќе биде целосно првиот пат, нема да мора да се обидуваат уште еднаш. Тие ќе бидат наполно проголтани од пожар како слама која е целосно сува. Стх. 11 е упатство до Сенахирим кој извршил инвазија на Јуда за време на Езекија. Иако Асирската војска била многубројна, тие биле преполовени кога тој поминал низ Јуда. Иако Сенахирим ја ранувал Јуда, неговото ранување на народот ќе прекине. Бог ќе го скрши јаремот на Асирија врз Јуда и ќе го донесе крајот на владеењето на Сенахирим и ќе ги уништи асирските идоли.

**d.** Стх. 15 зборува за тоа колку се прекрасни тие кои ја споделуваат добрата вест и кои го шират ветувањето дека доаѓа време кога злите повеќе никогаш нема да поминат низ Јуда. Овој стих најверојатно е наменет за настапување на Милениумот.

**2.** Глава 2 - Опишување на осудата

a. Стх. 1-2 Оваа глава предвидува настани од 612 год. пр.н.е. кога здружените војски на Вавилонците и Медијците ја ограбиле навидум непробивната Ниневија. (QVLAB) Пророкот повикува кон Ниневија да се подготви за опсадата, оти Господ ќе му го врати совршенството на Јаков и Израел кои веќе било уништени (DB).

b. Стх. 3-6 Штитовите на Меди-Вавилонската војска биле црвено обоени, а војниците биле облечени со темно-црвени воени наметки. Челичните кочии ги одбивале сончевите зраци, нивните тркала потсеќале на молњи додека брзо се тркалале, избивале искри кога тркалата ќе се удреле со некој камен, потсетуваале на факели и молскавици на бојното поле (DB). Кралот на Асирија, чии главен град бил Неневија, превзел мерки додека се подготвувале за војна. Стх.6 е објаснет од страна на Дајк, дека овој стих може да се надоврзе со 1:8 каде е опишано поплавувањето кое овозможило пораз на Ниневија. Традицијата вели дека имало пророштво кое било пренесувано од колено на колено, кое велело дека Ниневија нема да биде поразена се додека реката не стане непријател на градот. Во третата година од опсадата врз градот реката Кхусур и реката Тигар кои течеле низ градот биле толку надојдени од поројни дождови што водата која се излеала од коритото понела со себе дел од ѕидините на градот. Поради оваа непогода окупаторите навлегле во градот и го окупирале. Кралот на Ниневија гледајќи како пророштвото се остварува, ги отфрлил сите надежи за бегство, изградил голема погребна пирамида во дворецот, ги запалил своите љубовници, своите евнуси, а потоа се запалил и себеси. Со ова може и да се објасни причината за пожарот во палатата (стх 8) и пожарот во 3:13,15 (DB).

**c.** Стх. 7-9 Хузаб, била кралицата која избегала од горење. Гледаме како други од градот се обидувале да избегаат од нападот. Имало многу вредни работи кои биле ограбени од градот, зашто Ниневија бил богат град.

**d.** Стх. 10-13 Уништувањето на Ниневија, ништо не останало. Ниневија е прикажана како лавовска јама во која лавовите живееле во сигурност и заштита, каде добивале се што им е потребно и се што сакале, но сега е место на урнатини. Лавовите се уништени преку силата на Бог, Кој се поставил себеси против Ниневија.

**3.** Глава 3 - Тешко на твојот град - Ти си град на крв.

**a.** Стх. 1-7 Ниневија ја искористила својата убавина, својот престиж, и моќ на заведување на други нации. Како блудница, таа ги заведувала со лажни пријателства. Асирија ги ограбувала и уништувала нив. Убава и впечатлива од надвор, Ниневија била злобна и измамничка од внатре. QVLAB

Бог се поставил себеси против Ниневија, и ја разоткрил што ќе предизвика нејзино засрамување и уништување. Ова се се случило приближно 100 години одкога градот бил поштеден и се свртел кон Бог во време на Јона. Така, желбата на Јона се исполнила ама не во тој ден.

**b.** Стх. 8-13 Идејата овде е дека Асирија зазела Египетски град наречен “Но” (некои велат дека е Теба), кој и пречел на Асирија да се шири кон југ. Бог ја прашува Асирија дали мисли дека е подобра од “Но”? Одговорот е не! Асирија била морално корумпирана исто како “Но” и поради тоа немала поголема можност да биде поштедена или да и се покаже милост од страна на Бог.

**c.** Стх. 14-19 Тука можеме да видиме како Ниневија се подгогвувала себеси за Божиот суд кој ќе настапи. Тие кои ќе избегале ќе биле распрснати по планините и не ќе можеле повеќе да се соберат. Немало излез од оваа ситуација и сите кои ќе чуеле за нејзиното уништување ќе прославувале.

**XIII. СОФОНИЈА**

**A. СОФОНИЈА значи = “Скриен од Јахве”**

**1.** Народот бил духовно “отапен”.

**2.** Една од последните книги од пред прогонството.

**3.** Софонија е пророкот кој има кралска лоза.

**B. ВРЕМЕНСКИ РАМКИ: 630 -621 п.н.е**

**1.** Цареви: Манасија, Амон, Јосија.

**C. ИСТОРИСКА ЦЕЛ:**

**1.** Да го предупреди Јуда за претстојна опасност врз неговиот народ и другите нации.

**2.** Повик кон покајание

**D. ДОКТРИНАЛНА ЦЕЛ:**

**1.** Бог ја покажува неговата светост и правда преку осуда на Јуда.

**2.** Бог ќе обнови.

**E. ХРИСТОЛОШКA ЦЕЛ**

**1.** Спасителот е претставен како Господ во Израел - 3:5

**2.** Тој е Цар на Израел - 3:15

**F. ПРОУЧУВАЊЕ НА СОДРЖИНАТА НА СОФОНИЈА:**

**1.** Глава 1

**a.** Стх. 1 Тој е пра-правнук на Езекија- (кралска лоза)

**b.** Стх. 2-6 Тој зборува за ропството на Јуда во Вавилон кое настапува. Земјата ќе биде опустошена. “Камењата за сопнување”, нивните идоли ќе бидат уништени. “Служителите” се однесува на свештениците на Ваал. Молок највисокото божество бил уште еден од идолите. Па сите кои се одвратиле и не го прифатиле Бог, ќе бидат отстранети.

**c.** Стх. 7-13 Господ приготвил жртва и ги поканил оние кои треба да бидат жртвувани да дојдат. “Оние облечени во облеки туѓински” биле тие кои носеле паганска облека и немале карактеристични белези како Еврејскиот народ. Стх. 10 “Рибната Порта” била на северната страна. Сите мажи на Јуда кои велеле дека Бог не ги исполнува своите ветувања ќе ја спознаат Господовата осуда. Тие ќе градат куќи во кои никогаш нема да живеат, ќе садат лозја чие вино никогаш нема да го вкусат.

**d.** Стх. 14-18 Пасосот е споменување на “великиот Господов ден” кој зборува за судниот ден Божји. Без сомнение овој пасос има двојно значење, тој го опишува судот врз Јуда, но го опишува и идниот Христов суд врз нациите.

**2.** Глава 2- Повикот за покајание

**a.** Стх. 1-3 Софонија го повикува народот да го бараат Господ додека се уште има време, за да бидат поштедени на судниот ден.

**b.** Стх. 4-7 Ова е предупредување за Филистејците за очекуваната Божја осуда.

**c.** Стх. 8-11 Моав и Амон се обиделе да се величат себеси на сметка на Јуда. Поради тоа во пресудата Бог ја дал нивната земја на својот народ. Зборува дека народите на Моав и Амон ќе бидат расипан, нивните идоли уништени и ветувањето дека еден ден секој човек ќе го обожува само Јахве.

**d.** Стх. 12-15 12 предвидува уништување на Етиопија. Последниот дел од главата се однесува на уништувањето на Асирија. Ќе стане место на распаѓање каде диви животни ќе живеат. Гордоста на Ниневија ќе биде понизена и ќе стане тема на исмевање за тие кои ќе поминат покрај нејзините рушевини.

**3.** Глава 3-Дисциплина на Добрата вест

**a.** Стх. 1-7 Казна е изречена врз Јуда затоа што таа не го чула Бог, ниту го почитувала Неговото превоспитание. Таа не му верувала на Бог. Нејзините водачи биле корумпирани. Лажните пророци и свештеници го валкаке светилиштето и ги прекршувале светите закони. Бог им укажувал на нивните гревови, но тие не се засрамувале. Би помислиле дека Јуда гледајќи го судот кој Бог го изрекол на другите народи би се понизил пред Бог. Наместо тоа тие се бунтувале и грешеле.

**b.** Стх. 8-10 Стх.8 е иднината. Го отсликува ден кога Бог ќе им суди на сите нации за нивното многубоштво. Бог ќе ги издигне луѓето кои ќе го следат и ќе повикуваат кон Него. Народ кој има срце да му служи вклучувајќи го Израел.

**c.** Стх. 11-13 На денот на судот Бог ќе ги истреби од Јуда сите оние кои ги величаат своите идоли. Тоа што ќе остане е мал број на понизни следбеници на Господ, тие нема да грешат или шират невистини, туку ќе бидат луѓе кои ќе живеат во мир и сигурност.

**d.** Стх. 14-20 Кога Господ ќе биде среде Неговиот народ, тоа ќе биде ден за прославување. Неговиот народ нема повеќе да греши и ќе ја дознае радоста Господова и Неговиот благослов. Тој ќе го обнови Израел како што им имал ветено. Нема да има страдања, или посраморувања, сега само пофалби на народите, како што Бог ги избавува од заробеништво и го велича нивното име низ целиот свет.

**XIV. АВАКУМ**

**A. Името значи= “Прегратка”**

**1.** Тој е современик на Софонија и Еремија.

**2.** Тој изгледа има свештеничка позадина.

**B. ВРЕМЕ: 620- 605 год.пр.н.е.**

**1.** 2 Царства 22-24

**2.** Се верува дека дејствието се случило одкога царот Јосија ги пронашол “Книгите на Законот”. Се случила преродба и потоа Јуда се вратил назад во одпадништво.

**C. ИСТОРИСКА ЦЕЛ:**

**1.** Да се покаже како Бог ги дисциплинира Неговите деца и како Неговата Света праведност преовладува против Неговите непријатели.

**D. ДОКТРИНАЛНА ЦЕЛ:**

**1.** Божјата светост и преведност

**2.** Не поучува за оправдување само преку вера

**3.** Ни ги покажува суверенитетот и промислата Божја.

**E. ХРИСТОЛОШКА ЦЕЛ:**

**1.** Месијата е Светиот - 1:12

**2.** Го покажува Месијата како оправдувач - 2:4

**3.** Тој е оној кој ќе ја исполни Земјата со знаење за Божјата слава - 2:14

**F. ГЛАВНА ТЕМА: Правда и како Бог дисциплинира**

**G. ПРОУЧУВАЊЕ НА СОДРЖИНАТА НА АВАКУМ**

**1.** Глава 1- Започнува со повикување кон Господ.

Авакум живеел во Јуда за време на владеењето на Јоаким (2 Царства 23:36-24:5). Тој пророкувал за време од падот на Ниневија (главниот град на Асирија) во 612 год.п.н.е. се до Вавилонската инвазија на Јуда во 588 год.п.н.е. со Асирија во конфузија, Вавилон станувал доминантна светска сила. Во оваа книга се запишани дијалозите помеѓу пророкот и Бог го врска со следните прашања: зашто Бог често делува како неодлучен кога е во врска за злото? Зашто ни се чини дека лошите луѓе се неказнети за нивните дела. Додека другите пророчки книги го пренесуваат Божјиот збор кон луѓето, оваа книга ги пренесува прашањата на народот кон Бог. QVLAB

**a.** Стх. 1-4 Авакум мисли дека Gоспод не гледа и не слуша. Зошто Господе? Авакум е разочаран од корупцијата која ја гледа во Јуда и очигледно бара од Бог ова да престане, го моли Бога некое време и се запрашува зашто Бог се уште не му одговорил на молитвата.

**b.** Стх. 5-11 - Бог им кажал на жителите на Ерусалим дека тие ќе бидат вчудовидени од тоа што Тој ќе го стори. Народот, впрочем, ќе види серија на повеќе неверојатни настани:

**(I)** Нивното самостојно и супериорно царство Јуда ќе стане вазал нација.

**(II)** Египет, светска сила со векови, ќе биде поразена преку ноќ.

**(III)** Ниневија, главниот град на Асирското Царство, ќе биде толку опустошен што луѓето ќе заборават каде се наоѓал.

**(IV)** Вавилонците ќе стекнат сила. Иако овие зборови биле навистина чудесни, луѓето ги виделе како се остваруваат за време на нивниот животен век. QVLAB

Бог ќе го издигне Вавилон, злобна нација која Јуда несомнено ја гледал како полоши од нив. Но сепак Бог ќе го искористи Вавилон за да ја постигне својата цел во Јуда. Вавилон е опишана од страна на Бог како жесток непријател кој ќе го собере Јуда како “купишта прашина” стх. 10 кој се однесува на натрупување на нечистотија до ѕидините на градот за да изградат мост по кој тие ќе можат да влезат во градот. Во негова победа Навуходоносор ќе ја посвети победата на своите богови за да покаже дека тие се над боговите на Јуда. Ова била вообичаена практика на поганите народи кога биле победници во битките.

**c.** Стх. 12-17 Авакум сега зборува за Божјото величие и како Тој е Бог на Авакум. Тој покажува дека има вера во безсмртност на душата, велејќи “ние нема да умреме”. Пророкот исто така гледа на ова како пресуда за корегирање на народот на Јуда. Тој се прашува како Бог кој е свет може да ја гледа злобата на Неговиот народ. Народот принесува жртви и ги обожува идолите поради нивната успешност во риболовот. Авакум свати дека идолопоклонство беше причината за изумирањето на нациите.

**2.** Глава 2 - Господ одговара

**a.** Стх.1 Стражарите и стражарските кули, често користени од страна на пророците да покажат став на очекување (Исаија 21:8,11; Еремија 6:17; Езекиел 3:17), биле слики на Авакумовиот став на трпеливо исчекување на Божјиот одговор. Камените стражарници биле градени на градските ѕидини или бедеми за стражарите да можат да видат луѓе (непријатели или гласници) кои доаѓаат кој нивниот град уште додека тие биле во далечина. Стражарници исто така биле градени и на сред лозје за да бидат од помош дедека грозјето да созрее (Исаија 5:2). Авакум сакал да биде во најпогодната положба за да може да ја прими Божјата порака. QVLAB

**b.** Стх. 2-3 Во ова поглавје се запишани Божјите одговори на прашањата на Авакум.

**(I)** Колку долго злото ќе надвладева (1:2,3)?

**(II)** Зошто беше Вавилон одбран да го казни Јуда (1:13)?

Бог рекол дека судот, иако споро се приближува, бил конечен. Иако Бог го искористил Вавилон против Јуда, тој ги знаел гревовите на Вавилон и ќе ги казни во свое време.

**c.** Стх.4 Ослабените Вавилонци верувале во себе си и паднале; но праведните живеат по вера и доверба во Бог. Овој стих има охрабрено безброј христијани. Павле го цитира во Римјаните 1:17 и во Галатјаните 3:11. Писателот на посланието до Евреите го цитира ова во 10:38, веднаш пред познатата глава за вера. Тоа им помага на многу христијани кои мораат да пребродат низ тешки времиња и не гледаат надеж за тоа време. Христијаните мора да веруваат дека Бог ги насочува сите работи во согласност со неговите намери. QVLAB

**d.** Стх 5-8 Овде гледаме дека гордите кои продолжуваат да се величат со тоа што го имаат и со тоа кои се, се сеуште незадоволни. Тешко на тие кои се воздигаат со тоа што земаат работи кои не им припаѓаат. Можеби Вавилон е примерот, тој доаѓа гордо против Јуда, зема тоа што не му припаѓа, но самиот ќе се расипе поради неговото насилство.

5 причини зошто Бог ќе направи нешто:

**(I)** Поради нивните себични амбиции - стх. 5-8

**(II)** Поради нивната алчност - стх. 9-11

**(III)** Поради нивната немилосрдност - стх. 12-14

**(IV)** Поради нивното неморално однесување (пијанство и секојдневното грешно живеење) - стх. 15-17

**(V)** Поради нивното идолопоклонство - стх. 18-19

**e.** Стх.9-13 Збогатувањето на Вавилон дошло од несреќите на другите, но тоа ќе биде само гориво за огнот. Жртвите на тие градови ќе извикуваат против Вавилон. Парите не се зли, но Бог ја осудува љубовта кон богатството и злите намери кои се резултат на тоа (1 Тимотеј 6:10).

**f.** Стх.14-19 Стх.14 ќе биде исполнето во Милениумот кога присуството господово ќе се манифестира на земја. Но тешко на тој кој се предава себеси на жесток пијалок што е срамно за него и тој не треба да биде обрежан. Нивниот крај ќе биде насилен. Тешко на тие кои обликуваат идоли од дрво и камен и се однесуваат како да има живот во нив, а во нив нема ни здив.

**g.** Стх. 20 Идолите не се живи, не се личности, немаат сила, тие се празни парчиња дрво или камен. Но Бог е вo неговиот Храм. Тој е вистинит, Тој е жив, Тој е моќен. Тој е вистински и целосно Бог. Идолопоклонците им заповедаат на своите идоли да ги спасат, но ние кои го славиме нашиот жив Бог му пристапуваме со тивок страв и почит. Ние разбираме дека Бог има се под конторла и дека знае што прави. Идолите остануваат тивки поради тоа што не можат да одговорат. Живиот Бог, од друга страна, ни зборува преку Словото. QVLAB

**3.** Глава 3 - Авакум моли

**a.** Стх.1-2 Авакум го славеше Бог за одговорите на неговите прашања. Злото нема да владее засекогаш. Бог има се под контрола, и може потполно да Му се верува дека ќе ги оправда тие што му се верни. Ние мора трпеливо да чекаме да дејствува (3:16). Авакум знаеше дека Бог ќе го дисциплинира народот на Јуда и дека тоа нема да биде пријатно искуство. Но Авакум ја прифати Божјата волја, барајќи помош и милост. Авакум не побара да го одбегне дисциплинирањето, тој ја прифати вистината дека Јуда треба да се научи на ред. QVLAB

**b.** Стх.3-15 ја опишува големината на Бога.

**c.** Стх. 16-19 Авакум бил обземен од она што го слушнал сфаќајќи ја сопствената безначајност пред прекрасното присуство на Семоќниот Бог. Иако знаел дека уништувањето на посевите и смртта на животните ќе го остави во пустош Јуда, тој потврдил дека и во време на глад и загуба, тој се уште ќе го прославува Господа. Чувствата на Авакум не биле под дејство на настаните кои го опкружувале, туку верата во Божјата можност да му даде сила. Бог ќе им даде на неговите следбеници сила и доверба во тешките времиња. Тие ќе трчаат убедено и сигурно како елени низ груб и опасен терен.

Крајната цел на хорскиот директор била да се искористи овој пасос и да се испее како псалм во Храмот за време на обожување.

Авакум го прашал Бог зошто злите луѓе просперираат додека праведните страдаат. Бог му одговорил: тие не просперираат, не за долго. Авакум си ги увидел своите граници во споредба со Божјата семоќност и контрола врз сите случувања низ светот. Ние не можеме да видиме се што Бог ќе направи. Но ние можеме да сме сигурни дека Тој е Бог и ќе постапи така како што е правилно. Знаејќи го ова ни дава сигурност и надеж во овој збунувачки свет. QVLAB

**XV. АГЕЈ**

**A. ИМЕТО значи = “Фестивал” (веројатно бил роден за време на некој од фестивалите)**

**1.** Втората најмала книга во Стариот Завет

**B. ВРЕМЕ: 520 год.пр.н.е Пост-егзиличен**

**1.** Владеењето на Зоровавел во Јуда по завршувањето на ропството во Вавилон, царот Дариј владее над Персија.

**2.** За време на Езра и Неемиија (Езра 1-6)

**C. ИСТОРИСКА ЦЕЛ:**

**1.** Да ги поттикне преостанатите за обнова на храмот

**D. ДОКТРИНАЛНА ЦЕЛ:**

**1.** Бог ќе го благослови Неговиот народ кога тие ќе го стават Него на прво место.

**2.** Не се заморувајте правејќи добро.

**E. ХРИСТОЛОШКА ЦЕЛ:**

**1.** Господ е славата на храмот - 2:7-9

**2.** Тој е разорителот на царството на овој свет - 2:22

**3.** Тој е печатниот прстен за Израел - 2:23

**F. ПРОУЧУВАЊЕ НА СОДРЖИНАТА НА АГЕЈ:**

**1.** Глава 1- Размислете за своите патишта

**a.** Стх.1-2 Зоровавел, управителот на Јуда и Јошуа, првосвештеникот, биле водачите за повторното градење на Храмот. Тие веќе повторно го воспоставиле олтарот, но работата на храмот успориле. Агеј им пренел порака на овие водачи и на прогонетите кои се вратиле во Вавилон, охрабруваќи ги да го завршат обновувањето на Храмот во Ерусалим.

Евреите кои се вратиле од Вавилон во 538 год.п.н.е. за да го обноват храмот во Ерусалим не успеале да ја завршат својата работа поради тоа што биле ограничувани од своите непријатели. Откога опозицијата ја запрела работата на Храмот, ништо не се работело на храмот следните 15 години. Во Август 520 год.п.н.е. Агеј им пренел порака на народот за ди ги охрабри да го обноват Храмот. Агеј најверојатно бил роден во Вавилонско ропство и се вратил во Ерусалим со Зорувавел во 538 год.п.н.е. (Езра 1-2). Агеј и Захарија, двајцата пророци кои го поттикнале обновувањето на Храмот, се спомнати во Езра 5:1.

Пораката на Агеј ги променила и ги мотивирала да ги земат своите алати и да ја продолжат работата која ја започнале. QVLAB

**b.** Стх. 3-6 Бог го запрашал народот како можат да живеат во луксуз, кога неговиот Храм е разрушен. Храмот бил фокусната точка на врската помеѓу Јуда и Бог, но се уште бил демолиран. Наместо народот да го обнови Храмот тие ја трошеле својата енергија на разубавување на нивните сопствени домови. Како и да е, колку што луѓето работеле за своите интереси, толку помалку имале, поради тоа што тие го игнорирале својот духовен живот. Истото ни се случува и на нас. Ако Бог ни е на прво место, тој ќе ни обезбеди за нашите најдлабоки потреби. Ако го ставиме него на било која друга позиција, нашите напори ќе бидат безкорисни. Грижејќи се за физичките потреби додека ја игнорираме нашата врска со Бог ќе не води до распаѓање. QVLAB

Затоа што народот не му го дал првото место во своите животи на Бог, нивната работа не била плодна, ниту продуктивна, и не биле задоволни со своите материјални добра. Дподека се концентрирале на градење и разубавување на сопствените домови, Божјиот благослов им бил ускратен затоа што веќе Тој не им бил на прво место. Мојсеј го предскажал дека ова ќе биде резултатот, ако луѓето го занемарат Бог. (Пов. Зак. 28:38-45). QVLAB

**c.** Стх. 7-11 Бог им велел на луѓето да “размислат за своите патишта”. Неговиот благослов ќе бил скратен се додека народот се трудел за сопствените потреби и задоволства, а Неговиот дом стоел разрушен. Но ако тие го ставеле на прво место, Тој со задоволство ќе ги благословел.

**d.** Стх. 12-15 Народот кој бил под водство на Зорувавел и Јошуа првосвештениците, биле послушни на Божјот глас кој бил пренесен преку Агеј. Народот се дигнал на нозе и помогнал во обновувањето на Храмот и Бог им кажал дека ќе биде со нив.

**2.** Глава 2 - три недели подоцна - Агеј го објавува Господовиот збор

**a.** Стх. 1-5 Бог го запрашал народот кој го имал видено претходно Храмот на Соломон да направат споредба помеѓу тој и сегашниот кој е разрушен пред нивните очи. Бог сакал народот да работи, но и да знае дека Тој е секогаш со нив. Тој ги потсетувал на сојузот кој го склучил со нив кога ги избавил од Египет. Тој не го променил сојузот со нив, иако тие го прекршиле, од Божја перспектива се било добро. Неговиот сојуз никогаш не изневерува.

**b.** Стх 6-9 Фокусот се преместува од локалниот Храм кој се обновува во Ерусалим, на Владеењето на Месијата над целиот свет. Зборовите “за кратко време” не се ограничени за моменталниот историски контекст, туку се однесува на Божјата контрола врз историјата. Тој може да дејствува во било кое време кога ќе одлучи. QVLAB

Кога Бог ветил дека ќе ги растресе нациите со Неговиот суд, Тој зборувал за моменталниот суд над злите нации и идниот суд за време на последните денови. QVLAB

Бог сакал Храмот да се обнови и Тој го имал златото и среброто за да се направи, но Му биле потребни волни луѓе. Бог одлучил неговата работа да ја прави преку луѓето. Тој овозможува да има доволно средства, но волните луѓе се потребни за да завршат работата. QVLAB

Четири ветувања од Господ:

**(I)** Јас ќе ги растресам нациите- Стх 7

**(II)** Копнежот на сите нации ќе се исполни - Стх 7

**(III)** Славата ќе биде поголема- стх 9 (Повикување на 2 Кор. 3:1-18)

**(IV)** Тој ќе додели мир - стх 9

**c.** Стх 10-19 Светоста е самостојна доблест, еден по еден, но отпадништвото брзо се шири.

Агеј ги прашал свештениците, “ако некоја личност носи со себе СВЕТО месо и нивната облека допре други работи (леб, вино, масло, итн) дали тоа што ќе допре неговата облека станува СВЕТО? Одговрот бил НЕ! Еден не станува СВЕТ ако допре нешто што е СВЕТО. Потоа следното прашање поставено било ако некој кој се смета за нечист поради тоа што допрел мртво тело и потоа допре нешто друго, дали тоа ќе се смета за нечисто? Одговорот бил ДА, ќе се смета за нечисто. Од ова Агеј го применува принципот за Јуда. Како што едните биле нечисти заради тоа што допреле нешто нечисто, така и Јуда бил нечист и поради ова тие бил под проклетство поради кое тие жнееле само половина од вообичаената жетва. Но сега од денот кога го поставиле првиот камен за темел на Храмот, Бог ги благословил и го отстранил проклетството.(DB) Благословот го добиле заради тоа што го послушале гласот на Божјиот гласник, и благословот започнал од денот кога народот одлучил да го слуша Бог и почнал со работа.

**d.** Стх. 20-23 “Последната порака на Агеј, била насочена кон Зорувавел, гувернерот на Јуда, препознаен дека бил гласник кој го пренесувал зборот Господов.

Прстен бил искористен за да го загарантира авторитетот и автентичноста на писмото. Тој служел како потпис кога бил втиснат во восок на пишан документ. Бог го потврдил и загарантирал неговото ветување дека Месија ќе се роди преку Давидовата лоза (Матеј 1:12). QVLAB

Бог ја завршил својата порака кон Зорувавел со огромна потврда: “Јас посебно те избрав тебе.” Таква изјава важи и за нас: секој од нас е избран од Бог (Ефешјаните 1:4). Оваа вистина треба да ни ги отвори очите за да сфатиме колку Бог не сака и не мотивира да работиме за него. QVLAB

Последната порака на Агеј барала од луѓето да ги средат своите приоритети, да им помогне да не се грижат, и да ги мотивира повторно да го изградат Храмот. Како нив, и ние многу често нашиот личен конфор го ставаме пред работата за Бог и вистинското обожување. Но Бог е задоволен и ни ветува сила и водство кога ние Му го даваме првото место во нашиот живот.” QVLAB

**XVI. ЗАХАРИЈА**

**A. ЗАХАРИЈА значи = “Јахве се сеќава”**

**B. ВРЕМЕНСКИ РАМКИ**

**1.** 518 пр.н.е. - Глава 1-8

**2.** 480 пр.н.е. - Глава 9-14

**3.** Езра 5 и 6

**4.** Најмногу се однесува на иднината

**5.** Зоровавел, Дарие 1

**C. ИСТОРИСКА ЦЕЛ**

**1.** За да го охрабри остатокот, со тоа што ќе им покаже дека Бог работел во нивна корист.

**D. ДОКТРИНАЛНА ЦЕЛ**

**1.** Божјото провидение

**2.** Пред - постоењето на Месијата

**E. ХРИСТОЛОШКА ЦЕЛ**

**1.** Тој е Господов ангел - 3:1

**2.** Тој е праведниот Зачетник - 3:8

**3.** Тој е распнатиот Спасител - 12:10

**4.** Тој е Царот кој доаѓа - 9:9

**F. ПРОУЧУВАЊЕ НА СОДРЖИНАТА НА ЗАХАРИЈА**

**1.** Глава 1

Роден во Вавилон за време на ропството, Захарија бил млад човек кога се вратил во Ерусалим 538 пр.н.е. Царот Кир од Персија го победил Вавилон во 539 пр.н.е. и објавил дека заробениците можат да се вратат во своите татковини. Захарија и Агеј биле меѓу првите кои заминале. Захарија, пророк и свештеник, почнал со служба приближно во исто време како и пророкот Агеј (520 - 518 пр.н.е.). Неговото пророштво било искажано два месеци просле првото пророштво на Агеј.

И Захарија, како Агеј, ги охрабрувал луѓето да продолжат да го обновуваат Храмот, чија што обнова била прекината приближно за 15 години. Захарија се борел против духовната апатија на луѓето, очајот поради притисоците од нивните непријатели и обесхрабрувањето поради помалите димензии на новите темели на Храмот.

**a.** Стх. 1-6 Верувам дека Дариј од стих 1е Дариј I кој бил внук на Кир и најстар син на Камбусес II, син на Кир. Бог не сакал повторно да го види Израел како ги повторува грешките на своите предци. Стх. 3 - Секогаш е на Божјото срце Неговиот народ да се заврти кон Него. Фактот дека ги охрабрува да го направат тоа зборува дека биле оддалечени од Него. Веќе чекореле во гревовите на своите татковци. Предупредувањето било дека Бог бил верен на Својот збор во минатотот, кога врз нивните татковци го спровел точно тоа што рекол дека ќе Го направи, и истото ќе го направи и сега.

**b.** Стх. 7-11 На 24ти Февруари, три месеци после визијата од стх. 1- 6, Захарија имал втора визија. Во оваа визија видел маж на црвен коњ кој стоел до дрво мирта. Зад него имало уште коњи, црвени, шарени и бели. Не се кажува дали имеле јавачи, но изгледа дека имале. Човекот објаснил дека тие се оние кои одат по земјата за да го известат Бог за тоа што се случува. Во тоа време извештајот бил дека земјата се уште се одмара. Ова ни дава да погледнеме во невидливиот духовен свет и како тој е активен во однос на случките на земјата. Иако не можеме да видиме ангели, не значи дека ги нема. Ова е вистинито како за добрите, така и за лошите сили. Запомни: Ефс. 6:12 Зашто нашата борба не е против крв и тело, туку против началстрава, против властите, против световните управители на темнината од овој век, против поднебесните духови на злобата.

**c.** Стх. 12-15 Прашањето е колку долго ќе помине пред Бог да ги суди народите кои застанале против Јуда? Бог го објавува своето незадоволство кон паганските народи кои лошо се однесувале кон Јуда.

**d.** Стх. 16-17 зборува за Бог кој го обновува Ерусалим и Господовиот дом. Ние го гледаме Неговото постојано провидение во исполнување на Неговото ветување кон Јуда.

**2.** Глава 2

**a.** Стх. 1-2 (Adam Clarke Commentary) Потоа Бог му покажува на Захарија 4 рога кои ги претставуваат четирите народи кои го раниле Израел: Асирците, Персијците, Халдејците и Египтјаните. Или овие непријатели можат да се наречат четири, во однос на четирите основни страни на светот, како што се:

**(I)** СЕВЕР. Асирците и Вавилонците

**(II)** ИСТОК. Моабците и Амонитите

**(III)** ЈУГ. Египтјаните

**(IV)** ЗАПАД. Филистејците

**b.** Стх. 3-4 Четворица занаетчии - четири други сили кои ќе ги поразат четирите сили претставени со роговите. Ова се некои од четирите кочии спомнати во глава 6:1-3, 6, 7. Првиот е НАБОПОЛАСАР, таткото на Навуходоносор, кој ја преземал империјата на Асирија. Вториот бил КИР, кој ја уништил империјата на Халдеја. Третиот бил АЛЕКСАНДАР Велики, кој ја уништил империјата на Персија. И четвртиот бил ПТОЛОМЕЈ, кој себе се поставил за господар на Египет. Некои од овие империи веќе биле поразени, а за останатите требало падот набрзо да настапи. (Adam Clarke Commentary)

**c.** Стх. 5-9 Мажот (ангелот) со мерното јаже требало да го измери Ерусалим. Бог ќе биде ѕид околу Ерусалим, како ѕид од оган, додека ѕидот се обновува. Уште поважно е дека Бог ќе биде среде неа.

**d.** Стх. 10-11 Израел била охрабрена да се собере во нејзината татковина, да замине од Вавилон. Многумина имале изградено домови во Вавилон и можеби се двоумеле дали да го напуштат конфорот на своите домови и да заминат во разрушениот Ерусалим.

Захарија им дал упатство што побрзо да заминат од Вавилон. Ова било итно барање затоа што Вавилон требало да биде уништен, а народот кој ќе го наследи ќе предизвикал Божјиот народ да го заборави својот духовен приоритет. Големо мнозинство од израелците ги одбиле овие предупредувања и останале во Вавилон. QVLAB

Бог сакал да ги пороби народите кои го поробиле Јуда. Ние мора да размислиме како се однесуваме со другите, затоа што можеби си имаме работа со некој кој е “зеница на Божјото око”.

**e.** Стх. 12-17 Господ ќе престојува на среде Сион. Ова зборува за последната обнова на Израел од многуте народи. Во тој ден многу народи ќе го запознаат Господ кој ќе го завземе Своето заслужено место во сред Својот народ. Зборува за милениумското владеење на Христос.

**3.** Глава 3

**a.** Стх. 1-5 Захарија има уште една визија. Оваа визија била за Јешуа, првосвештеникот, кој бил духовниот водач на народот после Вавилонското ропство. Овде го гледаме Сатаната како стои до Јешуа, видливо за да ја одбие или попречи неговата служба, кога Христос го укорува Сатаната. Ние гледаме дека Јешуа бил облечен во облека која не била соодветна за свештеничка служба. Облеката го претставувала гревот кој бил во неговиот живот. Ние гледаме како Господ го чисти неговиот грев и му облекува нова облека, заедно со свештеничката митра (турбанот кој го имале на главата). Сега тој бил соодветен за служба откако бил очистен од Господ.

Ние овде ја гледаме важноста за христијанските водачи да се чуваат чисти пред Господ за да не му дадат на Сатаната можност да ја злоупотреби нивната слабост.

**b.** Стх. 6-10 Овде гледаме дека се поставени услови за одредени благослови од Бог. Свештениците требало да ги знаат Божјите благослови ако ги исполнат условите. Кога ги исполнуваме условите, ние сме во состојба да одиме меѓу ангелите кои се во служба на Бог. Речиси изгледа дека кога се трудиме да му бидеме послушни на Бог и чекориме според Неговата волја, Тој ќе ни даде место да служиме онаму каде што се Неговите ангели кои се одредени за нас.

Без сомневање, свештениците кои служеле со Јошуа биле набљудувани од луѓето. Нивните животи требало да бидат за пример. Бог сакал тие да знаат дека Тој ќе го објави Својот слуга, “Зачетникот”, што зборува за Христос.

Каменот кој е поставен пред Јошуа не е објаснет, но изгледа дека го претставува Христос, Кој е “аголниот камен” (Ефш. 2:20; 1 Птр. 2:6). Исто така не знаеме што претставуваат 7те очи, освен дека Божјиот број за совршенство и целосност е 7, и можеби фактот дека каменот има 7 очи има некаква поврзаност со Божјата способност да гледа се, и ништо не е скриено од Него. Неговата способност да види и да знае се ќе му даде можност еден ден од Израел да го отргне целиот нејзин грев. Најверојатно ова се однесува на Господовиот ден кога Израел ќе го види нјзиниот откупител и ќе сфати дека Тој е оној кого го прободоа. Тој ден, Господовиот ден (милениумското владеење на Христос), ќе биде време на мир и напредок.

**4.** Глава 4

**a.** Стх. 1-7 Овде Захарија гледа златни свеќници со 7 кадилници и 7 цевчиња (за секоја по едно од чашката со масло). По едно маслиново дрво стоело од секоја страна на свеќникот за да покаже постојано снабдување со масло за кадилниците да горат. Маслото за кадиниците било од смачкани маслинки. Тогаш дошол збор до Зоровавел кој го потсетил дека Господовото дело не се извршува “не со сила, не со снага, а со Мојот Дух”. Како што Зоровавел требало да се соочи со препреки какви што била и планината спомната во стих 7, така тој требал да запомни дека Бог преку Неговиот Дух ќе ги направи планините рамна земја. Храмот ќе биде изграден и ќе биде поставен аголен камен, со извици и восклик на благодат кон него. Кога аголниот камен (DB вели темелен камен на зградата) бил поставен на новата зграда тоа било правено со гласно извикување и восклици “благодат, благодат на него”.

**b.** Стх 8-14 Бог преку Захарија дава сигурен збор, дека Зоровавел ќе ја види изградбата на храмот се до крајот. Овде гледаме дека каменот кој Бог даде да падне во рацете на Зоровавел, кој имаше 7 очи, се “очите на Господ што со поглед ја опфаќаат целата земја”. Ова се очите на Господ кои ја пребаруваат земјата во корист на оние чии срца се совршени кон Него (2 Днев. 16:9). Бог ќе се покаже Себе си силен пред Зоровавел.

Захарија тогаш се распрашал за двете маслинови дрвја. Бог му вели дека тие се “двајцата помазаници кои стојат пред Господарот над целата земја.” Не ни е кажано кои се “двајцата помазаници”, ниту ни е навестено. Можеби тие се Зоровавел и Јешуа кои се заедно помазани од Бог да го обноват Неговиот храм. Многумина веруваат дека ова се однесува на двајцата Божји сведоци кои стојат пред луѓето како светло и сведоштво за време на подоцнежниот период на големите маки (Отк. 11:3-4). Не ни е дадена јасна представа.

**5.** Глава 5

**a.** Стх. 1-4 Во оваа визија Захарија видел свиток што лета. Кога е развиткан тој забележува дека е прилично голем. Свитокот го претставува Божјиот суд над сите кои крадат или се колнат. Тие ќе бидат истребени задено со се што поседуваат.

**b.** Стх. 5-11 Следната визија била за “ефа која настапува”. Ефа била мерка која е приближно еден бушел. Ние гледаме дека ефата била во облик на кошница или голем сад. Стх. 6 укажува дека ефата била еднаква насекаде низ светот. Потоа ни е покажан капак кој бил направен од талант олово (околу 50 кг) што било голема тежина. Потоа ни е покажана жена во стх. 7 која е опишана во стх. 8 дека го претставува “беззаконието” и била истерана да влезе во кошницата со тежок капак кој бил ставен од горе. Потоа во стх. 9 ние гледаме две жени со крилја како на штрк, носени од ветрот. Заедно тие ја подигнале ефата од земја и ја однеле во Сенаар. Сенаар е друго име на Вавилон, каде што ефата ќе биде воспоставена. Ова изгледа зборува дека во подоцнежните времиња Вавилон повторно ќе стане центар на беззаконието на земјата.

**6.** Глава 6

**a.** Стх. 1-8 Захарија гледа 4 кочии со коњи во различни бои кои доаѓаат меѓу две планини од бронза. Тие се објаснети како духови кои излегуваат од Господовото присуство. Тие ја покриваат земјата со тоа што се претпоставува дека е Божјиот суд за човековите дела. Овде гледаме дека Божјиот суд се смирува на север, можеби алудира на Божјата казна врз Вавилон.

**b.** Стх. 9 -11 Бог сега му дава упатство на Захарија да најде тројца мажи кои ќе дојдат заедно, носејќи соодветна количина на злато и сребро за да се направат круни кои ќе ги носи првосвештеникот, Јешуа.

**c.** Стх. 12-13 Овие стихови се однесуваат на доаѓањето на Христос, како на Неговото прво, така и на второто доаѓање. Тој веќе дошол како Оној кој се нарекува Зачетник. Тој исто така ќе дојде и ќе го надгледува градењето на Неговиот храм (милениалниот храм) каде Тој ќе седи во Својата слава, на Неговиот престол, како цар и свештеник.

**d.** Стх. 14-15 (DB) споменот за круните во храмот зборува за Божјата верност во обнова на царството и свештенството на Израел преку нивниот Месија.

**7.** Глава 7

**a.** Стх. 1-7 Четвртата година од владеењето на цар Дариј била 518 пр.н.е. Претходните 70 години, народот постел секој Август како сеќавање на разурнувањето на Ерусалим. Затоа што Ерусалим бил обновен, тие дошле во храмот за да прашаат дали треба да продолжат со овој пост секоја година. Бог директно не им одговорил на прашањето. Наместо одговор Тој им кажал дека нивните дела на праведност и милост се поважни од постот. Тоа што го барал од Неговиот народ била вистинска праведност во нивните меѓусебни односи и милост и сочувство за слабите. Изрелците ја изгубиле вистинската желба за општење со Бог, исполнето со љубов. Захарија им кажал дека постеле без исправен став на покајание и обожување. Тие постеле и тагувале за време на нивното прогонство без да мислат на Бог или на гревовите кои ги довеле во таа состојба. QVLAB Тие постеле за себе, а не за Бог.

**b.** Стх. 8-14 На Бог на срце му било неговиот народ да чекори во вистина и праведност, покажувајќи милост и сочувство еден кон друг. Повторно го гледаме Неговото срце за потлачените и Неговата желба тие правилно да бидат третирани. Неговиот нагласок бил на срцето. Да имаат исправно срце еден кон друг. Претходната генерација одбила да ги слушне Божјите молби, дури и ги отврднале нивните срца за зборовите кои Бог ги испратил преку пророците. Така Бог не можел да направи ништо друго освен да остане доследен на својот збор за осуда врз нив. Потоа кога настапила осудата и народот почнал да вика, веќе било предоцна затоа што Бог не сакал да ги чуе како што тие не сакале да го слушаат Него. Тие биле распрснати по туѓи места, додека татковината им останала запустена.

**8.** Глава 8

**a.** Стх 1-8 Овде ја гледаме Божјата љубов за Израел која не се менува. Иако е принуден да донесе суд, Неговото ветување за обнова и благослов исто така требало да се исполнат. Тој ќе биде насред Својот народ, Неговиот свет град ќе биде “градот на вистината”, а Неговата планина “света планина”. Ова зборува за Милениумското владеење на Христос и како во него ќе има луѓе од секоја возраст, вклучувајќи и деца кои ќе играат по улиците. Израел повторно ќе се собере во Ерусалим од различните земји на исток и запад, и ќе го запознаат Господ како нивни Бог.

**b.** Стх. 9-17 Бог ги охрабрува луѓето да бидат силни во обновата на храмот. Тој ги задржувал своите благослови, но сега ќе ги излее благословите ако тие се фатат за работа. Наместо тие да бидат проклетсво за народите, тие ќе бидат благослов. Бог им дава сигурност дека Тој ќе го испочитува Своето ветување за благослов исто како што Го испочитувал Својот збор за суд. Тие не требало да се плашат туку да:

**(I)** Ја кажуваат вистината пред соседите

**(II)** Да се спроведе осудата на мир и вистина

**(III)** Да не се замислува зло во срцето против соседот

**(IV)** Да не сакаат лажно заколнување

**c.** Стх. 18-23 Дадени биле четири пости кои требало да ги обележат деновите на настанатите кои се случиле со Јуда, и не биле пости пред Господ, туку пости кои требало да ги натераат да ја сфатат својата состојба. Ова е една од причините зошто им кажал во 7:5-6 дека овие пости не се кон Него, туку за самите нив. Четирите пости биле:

**(I)** 9ти Јули-Ерусалем бил скршен од Навуходоносор (Ерм. 52:6-7)

**(II)** 10ти Август - денот кога храмот и домовите во Ерусалим биле запалени (Ерм. 52:12-13)

**(III)** 3ти Октомври - денот кога Годолија бил заклан (Ерм. 40:8, 41:1-3, 15-18)

**(IV)** 10ти Јануари - денот кога Вавилонскиот цар тргнал против Ерусалим (Езк. 24:1-2). (DB pg. 929).

Бог ќе ги направел дури и овие пости кои укажуваат на тешки времиња во времиња на радост и задоволство. Ова мора да се однесува на иднината на Израел кога нивната тага ќе се претвори во радост. Ние исто така во стиховите 20-23 ја гледаме иднината на Ерусалим како центар на верските активности за цел свет затоа што ќе биде пребивалиштето на Господ. Израел ќе биде сведок за народите каков што Бог отсекогаш сакал тие да бидат.

**9.** Глава 9

**a.** Стх. 1-8 Последните шест глави од книгата се две пораки кои биле дадени доцна во животот на Захарија. Овие пораки укажуваат кон Месијата и Неговото второ доаѓање. Некои од овие пророштва биле исполнети пред доаѓањето на Месијата, преку Александар Велики. Други биле исполнети за време на животот на Масијата на земјата, а други ќе бидат исполнети кога ќе се врати. Оние кои го оптоварувале Ерусалим - Арам, Филистеа, Феникија - ќе бидат смачкани. QVLAB

Во стх. 5-7 Захарија спомнува 4 клучни града во Филистеа: Ашкелон, Газа и Екрон ќе бидат уништени, а Ашкелон ќе биде завземен од странци. Ова ќе се случи поради нивното големо зло и идолопоклонство. Но оние кои ќе останат во земјата ќе бидат усвоени во Израел како ново племе, како што биле Ебуситите. (Кога Давид го зазел Ерусалим, тој не ги уништил Ебуситите, туку ги асимилирал во Јуда). QVLAB

Стх. 8 Неколку векови после деновите на Захарија, Антиох IV Епифан ќе го пороби Израел; а во 70 год. Титус, Римски генерал, во целост ќе го уништи храмот. Ова ветување, според тоа можеби било условно, во согласност со послушноста на народот. Денот ќе дојде, сепак, кога Божјиот народ нема никогаш повеќе да треба да се грижат дали ќе бидат поробени. (Јоил 3:17). QVLAB

**b.** Стх. 9 Ова пророштво е за првото доаѓање на нашиот Господ, кога влегува во Ерусалим на Цветници, јавајќи на дотогаш неоседлано магаренце (Мт. 21:1-11).

**c.** Стх. 10-11 Сега можеме да видиме дека ова се однесува на Неговото второ доаѓање. Во тоа време сите народи ќе му се покорат на Христос, и Неговото владеење ќе се прошири над целата земја. Во Стариот Завет сојузите биле запечатувани со крв, слично како што сега ние се потпишуваме на договор. Стариот сојуз бил запечатен преку крвта на жртвите, што покажувало кон крвта која Христос ќе ја пролее на Голгота, Неговиот “потпис” кој го потврдува Божјиот нов сојуз со луѓето. Затоа што Бог направил сојуз со овие луѓе, тој ги избавил од “безводни јами”, пресушени бунари користени како затворски ќелии. QVLAB

**d.** Стх. 12-17 Овде е отсликана битката кај Армагедон каде Израел ќе оди против војските на Антихристот. Бог ќе биде со Израел во овој ден на битка и ќе ги спаси подигајќи ги пред народите како знак за Неговата добрина. Затоа таму ќе има многу радост.

**10.** Глава 10

**a.** Стх. 1-2 За разлика од идолите кои биле дело на човечките раце и бессилни да направат било што, освен да “го донесат Божјиот суд”, Бог е нашиот извор на духовно и материјално богатство. Ние можеме да го бараме Него да донесе дожд, и Тој ќе го пушти Својот дожд.

**b.** Стх. 3-5 Повторно е дадена слика на битката на Армагедон, Бог се бори со Израел и е способен да надмине секаков притисок. Израел ќе биде како силен маж, за огромно чудо на сите народи кои се собрани против него. (DB).

**c.** Стх. 6-8 Овде има слика на обновен Израел од двете царства на место на кое ќе изгледа како Бог отсекогаш да бил со нив. Бог ќе свирне (ќе даде знак) за Неговиот народ да се собере, и тие ќе се радуваат во Господа.

**d.** Стх. 9-12 Отсликаното враќање од Египет и Асирија било симболичен начин да се каже дека народот ќе се врати од сите земји во кои биле раштркани. Египет и Асирија побудуваат сеќавање на ропство и поделеност. “Морето на немир” се однесува на Црвеното Море, преку кое израелците биле чудесно поминати и спасени од Египет. Додека израелците уште еднаш ќе се вратат од Египет и другите земји, тие ќе бидат заштитени преку Божјата чудесна сила. QVLAB

**11.** Глава 11

**a.** Стх. 1-6 (Adam Clarke Commentary) Пророкот го покажува Месијата како се насочува кон неблагодарниот став покажан кон Него од Евреите, кога Тој ја зазел улогата на пастир кој ќе ги води и раководи; како тие го одбиле, и го вреднувале Него и Неговиот труд со една безвредна и понижувачка цена од триесет парчиња сребро, мизерната сума за која Јуда го предаде. Поради ова Тој се заканува дека ќе го уништи нивниот град и храмот и ќе ги даде во рацете на такви водачи и владетели, кои нема да имаат разбирање за нивните маки и добросостојба.

Ливан го означува храмот, затоа што бил изграден најмногу од материјал донесен од таму.

Стих 2 “Плачи кипарисе” - ова изгледа дека укажува на падот и уништувањето на сите силници.

Стих 3 “Млади лавови” - Принцовите и владетелите. Можеби се однесува на нивните пастири, цареви или свештеници.

Стих 4 “Паси ги овците определени за клање” - Овие луѓе се како стадо овци кои се угоени за клање; храни ги, насочувај ги овие луѓе, кои само што не се заклани.

Стих 5 “чии купувачи” - Владетели и лажни пророци, кои ги колат, со тоа што ги водат до работи кои ќе ги доведат до уништување. И оние кои ги продаваат - кои ги предаваат на идолопоклонство.

Стих 6 “Зашто Јас веќе нема да ги жалам” - Одлучив да ги предадам во рацете на Халдејците.

**b.** Стх. 7-9 (Adam Clarke Commentary)

Два стапа - Два пастирски стапа. “Едниот ќе го наречам Благонаклоност (во друг превод Убавина) - стапот со кој ги обележувале овците. Го ставале крајот во црвена боја и со неа ги обележувале овците. Ова се правело кога требало да ја обележат секоја десетта овца, додека влегувале назад од полето, кога требало да се одвои десетокот за Господ.

“А другиот Сојуз (во друг превод Свиткан) - Најверојатно стап со кука или облина на едниот крај, со која пастирот ги фаќал овците кај роговите или нозете кога сакал некоја да ја донесе до себе.

“Со нив ги пасев овците” - овие два стапа ги претставуваат убавината и единството на народот, додека се под Бог како нивни Пастир. За Бог било големо задоволство да ги види нив во состојба на мир и хармонија.

Стх. 8 - Идентитетот на третиот пастир не е познат и коментарите не се согласуваат; никој не знае со сигурност кои се, па затоа секој обид да се распознаат би бил само нагаѓање. Доволно е да се сфати дека кои и да биле тие мажи, тие имале некаква одговорност за Божјиот народ затоа што биле “пастири”. Јасно е дека тие го злоупотребиле нивниот авторитет на многу лош начин за Бог да ги “замрази”. Тој исто така бил брз и да се ослободи од нив, правејќи го тоа за време од еден месец.

Стх. 9 Овој стих речиси изгледа дека се вклопува во тоа кое веќе се случило за време на опсадата на Навуходоносор против Ерусалим. Сепак, затоа што било кажано после Вавилонското ропство, мораме да предпоставиме дека предскажува некој иден настан. Ова тогаш најверојатно покажува кон уништувањето на Ерусалим од страна на Рим во 70 год., настан за кој зборува и Христос во Лука 21:20-24.

**c.** Стх. 10- 11 Месијата ни е опишан како го зема Својот стап, Благонаклност, и го крши, означувајќи прекршување или поништување на стариот сојуз склучен со Мојсеј и целиот народ. Мојсеевиот закон бил исполнет, и завршил со Христос на крстот; ... за да биде заменет со новиот сојуз од Ерм. 31:31-34. (DB со некои промени).

**d.** Стх. 12-13 Да му се плати на овој пастир 30 сребреници било навреда - ова била плата дадена на сопственикот ако робот му е убиен од бик (Изл. 21:32). Ова е исто така и сумата која Јуда ја примил кога го предал Исус (Матеј 27:3-10). Бесценетиот Месија бил продаден за цена како роб. Грнчарите биле на најниската социјална скала. “Големи пари” (саркастичен коментар) означувало толку малку што можеле да му ги фрлат на грнчарот. QVLAB

Интересно е да се забележи дека парите кои му биле дадени на Јуда биле искористени да се плати место за погреб за неговото тело на грнчаревата нива. (Мат. 27:3-10) DB.

**e.** Стх. 14-17 Затоа што луѓето го одбиле Месијата, Бог ќе ги отфрли - симболично прикажано преку тоа што Захарија го крши стапот наречен “Сојуз”. Не долго после времето на Захарија, Евреите почнале да се делат на фракции: Фарисеи, Садукеи, Есени, Иродовци и Зелоти. Раздорот меѓу групите бил клучниот фактор кој што довел до разрушувањето на Ерусалим во 70 година. QVLAB

Израел не само што ќе го одбие вистинскиот пастир, туку ќе прифатат безвреден пастир (можно е овде да се зборува за Антихристот.). Овој пастир повеќе ќе се грижи за своите потреби отколку за потребите на своето стадо, и порадо ќе ги уништи отколку да ги заштити. Неговата праведна судбина е осудата затоа што има доверба во својата рака (воената сила) и десното око (интелектот). Бог ќе ги уништи и двете подрачја. QVLAB Забележи исто така дека во стх. 17 Антихристот е наречен “идолски пастир” што можеби се однесува на идолот кој тој го направил од себе си (Отк. 13:14-15).

Голема трагедија е за Божјиот народ кога нивните водачи не успеваат соодветно да се грижат за него. Бог водачите ги смета одговорни за состојбата на Неговиот народ. Новиот Завет им вели на црковните водачи “Не барајте мнозина да станете учители, зашто знаете дека поголемо осудување ќе добиеме.” (Јаков 3:1). Ако Бог те стави на место на водач, запомни дека тоа е и место на голема одговорност. QVLAB

**12.** Глава 12

**a.** Стх. 1-3 Зборува за Изрел во деновите на Армагедон кога сите народи ќе се соберат против неа. Објавена е Божјата големина и Неговата одбрана на Израел ќе предизвика народите на земјата да се преплашат.

**b.** Стх. 4-9 Овде гледаме дека Бог зема активно учество во одбрана на Јуда против светските војски во Армагедон. Водачите на Јуда ќе ги завртат своите срца кон Бог и ќе ја стават својата доверба врз Него. Наместо водачите на Израел да бидат закана за неа, тие во своето водство ќе станат оган кој гори се пред себе против другите народи.

Стх. 7-9 Укажува на тоа како Бог ќе дојде и ќе го спаси Јуда на денот на битката. Коментарот на Дајк укажува дека според Езекиел 39:2 “само шестина од големите војски на народите ќе останат после битката кај Армагедон.”

**c.** Стх. 10-14 Стх. 10 е јасно предвидување за спасението кое ќе дојде над целиот Израел во еден ден (Иса. 66:7-8), денот кога ќе разберат дека нивниот Месија е оној кој тие го одбиле и прободеле.

На крајот народот ќе сфати дека Исус, човекот кој го прободоа и убија, навистина е Месијата. Ќе има будење, со тажење заради гревот и вистинско пробудување. Распнатиот Месија ќе биде јасно откриен (Фил. 2:10; Отк. 5:13). Хадат-римон можеби е место блиску до рамнината Мегидо, каде што бил убиен царот Јошија. Народот многу тажел за царот Јошија (види 2 Днв. 35:22-25). Овие стихови велат дека цел Израел ќе тажи - цар, пророк, свештеник и народот. Секое семејство ќе тажи насамо, сопружници насамо, за да се соочат со својата тага. QVLAB

**13.** Глава 13

**a.** Стх. 1-5 Во деновите на “новото раѓање” на Израел, Бог ќе отвори фонтана за очистување на народот на Израел, за да можат да дојдат до Него и да знаат дека гревовите им се простени. Никогаш повеќе нема да се спомнат или да се помнат. Нема веќе да има лажни пророци и нечисти духови. Ако некој почне да пророкува, неговите родители ќе дојдат до него и ќе го погубат. Оние кои ќе сакаат да пророкуваат ќе бидат посрамени, и никого нема да може да измамат.

**b.** Стх. 6 укажува на Месијата кој бил повреден во домот на своите пријатели. Зборува за тоа како неговиот народ помогнал ова да се случи во домот Израелев.

**c.** Стх. 7-9 Кратко пред Неговото фаќање, Исус цитирал дел од овој стих, во однос на себе и на Неговите ученици (Матеј 26:31-32). Тој однапред знаел дека Неговите ученици ќе се разбегаат кога Него ќе го фатат. Римскиот “меч” бил воената власт која го погубила Христос. Овој “трет дел” бил остатокот, мал дел од целото. Низ историјата на Израел, секогаш кога целиот народ изгледало дека се завртел против Бог, Бог вели дека праведен остаток се уште Му верува и Го следи. Овие верници биле прочистени како сребро и злато, преку оганот на нивните тешки околности. QVLAB

**14.** Глава 14

**a.** Стх. 1-3 Овде повторно го гледаме “Господовиот ден” кога народите се во битка против Израел кај Армагедон. Ние гледаме дека Израел многу ќе пострада, пола град ќе биде завземен при оваа битка. Господ се вмешува и станува нивна одбрана, борејќи се за нив.

**b.** Стх. 4-7 Кога Христос ќе дојде за да го брани Израел, тоа ќе биде доаѓање кое буквално ќе го потресе светот. Кога Неговите нозе на кои се раните од клинците ќе ја допрат Маслинската гора, таа ќе се расцепи на половина и секоја половина ќе се оддалечува од другата. Едната половина накај север, а другата накај југ, создавајќи голема долина преку која жителите на Ерусалим ќе можат да побегнат при Божјата заштита. Тоа ќе биде ден како никој друг, зашто кога ќе настапи вечерта се уште ќе биде светло, што можеби ќе биде поради присуството на Господ и сите Негови светци кои ќе бидат со Него кога ќе дојде.

**c.** Стх. 8-11 Со промената на земјата можеме да забележиме дека жива вода ќе потече од Ерусалим, ова ќе биде водата која тече од Божјиот престол. Половина кон Мртвото Море (поранешно море) и половина кон Средоземното Море (пониското море). Забележете дека сезоните ќе продолжат да се редат како што е вообичаено.

Во тој ден ќе има само еден Бог и Господ кој е Цар над целата земја. Ќе има промени во елевацијата на почвата околу Ерусалим за да го воздигне пред народите како место за обожување, место каде што Господовото присуство ќе биде манифестирано. Ќе биде населен и ќе биде безбедно место.

**d.** Стх. 12-14 Бог целосно ќе ги уништи војските на народите, Јуда ќе се бори да го одбрани Ерусалим и кога тоа ќе заврши, богатството на народите ќе му биде плен.

**e.** Стх. 15 -19 Гледаме дека истата болест која ќе ги уништи војските на народите, ќе ги уништи и нивните животни исто така. Но кога се ќе заврши оние кои ќе останат ќе го прославуваат празникот на храмот и ќе го обожуваат Царот, Господ над војските. Ако некој одбие да ја слави прославата, Бог нема да дозволи врз нив да падне дожд.

Овој текст е доказ дека во Христовото Милениумско кралство ќе влезат и луѓе кои не се “новородени”, но кои го преживеале Армагедон. Животот во Милениумот ќе продолжи како што бил, со една разлика што искушувачот, Сатаната, ќе биде заробен во јамата (Отк. 20:1-3). Христос на земјата ќе владее со “железен жезол” (Отк. 2:27, 19:15), со праведност и правда, до крајната побуна на Сатаната која ќе биде загушена на крајот на Милениумот. Ова се случува кога Сатаната е ослободен за кратко време (Отк. 20:3), и заведува големо множество во еден последен напор да го преземе Христовиот престол во Ерусалим. Преку него ќе се откријат и сите оние кои не му се вистински лојални на Христос. Оваа група е уништена кога Бог пушта оган од небото и ги уништува (Отк. 20:7-9). Ова ќе не однесе до “Големиот Бел Престол” на судот на човекот (Отк. 20:11-15), и одвојувањето на народите, на овците и козите (Мат. 25:31-46), додека земјата е прочистена преку оган (2 Пет. 3:7) за подготовка на живот во вечноста. Сатаната и злите починати се фрлени во Огненото Езеро кое ќе биде нивното вечно пребивалиште, каде што веќе се Лажниот Пророк и Антихристот (Отк. 20:10).

**f.** Стх. 20-21 Во иднината дури и вообичаените предмети како коњски ѕвонци и садови за готвење ќе бидат свети. Оваа визија за обновениот, свет Ерусалим стои во контраст со неговите срушени ѕидини и непријатните услови за живеење … со кои се соочувале луѓето во времето на Захарија. QVLAB

**XVII. МАЛАХИЈА**

**A. ИМЕТО значи = “Мој Гласник”**

**B. ВРЕМЕНСКИ РАМКИ: 430 - 420 пр.н.е.**

**1.** 100 години после Захарија

**C. ИСТОРИСКА ЦЕЛ**

**1.** Да го искара Израел за нивниот социјален и морален распад

**2.** Предупредување за отпадниците

**D. ДОКТРИНАЛНА ЦЕЛ**

**1.** Искреноста и чистотата се условите за служење на Бог.

**E. ХРИСТОЛОШКА ЦЕЛ**

**1.** Тој е гласник на сојузот - 3:1

**2.** Тој е оган кој прочистува - 3:2

**3.** Тој е СОНЦЕТО на правдата - 4:2

**F. ГЛАВНА ТЕМА: Карање на Израел и барање на искреност и чистота**

**G. ПРОУЧУВАЊЕ НА СОДРЖИНАТА НА МАЛАХИЈА**

**1.** Глава 1

**a.** Стх. 1 Малахија, последниот старозавете пророк, пророведал после Агеј, Захарија и Неемија - околу 430 пр.н.е. Веќе речиси еден век поминало откако Храмот бил повторно изграден, и луѓето го губеле својот ентузијазам за обожување. Ги опфатило апатија и губење на верата затоа што возбудливите месијански пророштва на Исаија, Еремија и Михеј не се исполниле. Многу од гревовите кои допринеле за падот на Ерусалим во 586 пр.н.е. се уште се практикувале во Јуда. Малахија им се спротивставил на дволичните за нивниот грев преку графички дијалог меѓу праведниот Бог и закоравениот народ. QVLAB

Во стих 1 зборува за Израел што најверојатно се однесува на заробениците кои се вратиле од ропство од двете царства кои тогаш живееле во Ерусалим.

**b.** Стх. 2-5 Низ целата книга на Малахија има изјави кои ги дал Бог, а на кои одговараат Неговите бунтовни деца: (од Dake Bible notes)

**(I)** Стх. 2 Јас ве љубев, вели Господ. А ВИЕ ВЕЛИТЕ, во што си покажал љубов кон нас?

**(II)** Стх. 6 Свештениците го презираат моето име, А ВИЕ ВЕЛИТЕ, во што го презираме името Твое?

**(III)** Стх. 7 Опоганет леб принесувате на Мојот олтар, А ВИЕ ВЕЛИТЕ, со што Те осквернуваме?

**(IV)** Стх. 12 Вие ја скрнавите Мојата трпеза, А ВИЕ ВЕЛИТЕ, трпезата Господова не заслужува почит и храната на неа е безвредна?

**(V)** Стх. 13 ВИЕ ВЕЛИТЕ, ете колку голем труд, а можеше и без тоа! Вие го уништивте тоа, вели Господ. (овде зборува за луѓето кои на обожувањето гледаат како на труд, па затоа го запоставуваат Божјиот дом.)

**(VI)** 2:13 Вие сте дволични - плачете и ридате во неискреност, па така Тој нема да ги прифати вашите жртви, А ВИЕ ВЕЛИТЕ - Зошто?

**(VII)** 2:17 Вие го разгневувате Господ со своите зборови, А ВИЕ ВЕЛИТЕ па со што Го лутиме?

**(VIII)** 3:7 Вие отстапувате од Моите наредби, и не ги пазите. Вратете се кон Мене и јас ќе се вратам кон вас. А ВИЕ ВЕЛИТЕ - како да се вратиме?

**(IX)** 3:8 Дали човек може да краде од Бог? А вие крадете од Мене, А ВИЕ ВЕЛИТЕ - што крадеме од Тебе?

**(X)** 3:13 Вашите зборови се дрски кон Мене. А ВИЕ ВЕЛИТЕ - што зборуваме против Тебе?

Бог ја покажува својата љубов кон праведните како што се гледа од споредбата за Исав и Јаков. Јаков иако бил измамник имал срце кое сакало да му се потчини на Господ, а Исав не сакал да има врска со ништо што е духовно. Затоа Јаков бил повеќе сакан од Исав. Зборот “замрази” значи “да биде помалку сакан” повеќе отколку да се мрази со злобност како што тој збор се користи денес. Јаков бил повеќе сакан заради неговото срце. Затоа потомците и имотот на Исав, Едом, ќе биде опустошен од Бог, дури иако се обидат да го изградат повторно. Бог ќе ги сруши.

**c.** Стх. 6-10 Бог ги обвинува свештениците што не му даваат чест (до ниво на презирање на Неговото име) и неможноста да бидат добар пример за народот. Храмот бил обновен во 515 пр.н.е., и таму почнало да се обожува, но свештениците не го славеле Бог на исправен начин. Тие не ги следеле Неговите закони за жртвување. Свештеникот Езра поттикнал големо пробудување околу 458 пр.н.е. Сепак, во времето на Малахија, водачите на народот повторно се одвратиле од Бог, и народот заедно со нив. Славењето на Бог не било веќе поради сесрдно обожување. Наместо тоа, станало оптеретувачка служба за свештениците. QVLAB

Божјиот закон барал да се жртвуваат пред Бог само совршени животни (на пример види Левити 1:3). Но овие свештеници дозволувале народот да жртвува слепи, сакати и болни животни пред Бог. Бог ги обвинил дека не го почитуваат со тоа што принесуваат несовршени жртви, и дека е длабоко незадоволен. Народот погрешни жртвувал пред Бог преку (1) скржавост - да поминат најефтино што можат, (2) негрижа - не се грижеле како ќе ја принесат жртвата, и (3) целосна непослушност - жртвувале на свој начин, а не како што Бог им заповедал. Нивните методи на давање го покажале нивниот вистински став кон Бог. QVLAB

Како посредници меѓу Бог и народот, свештениците биле одговорни да го отсликуваат Божјиот карактер и ставови. Преку прифаќање на несовршени жртви, тие го наведувале народот дека Бог ги прифаќа и овие жртви исто така. Но Бог вели: “Јас воопшто не сум задоволен со вас.” Како христијани ние често сме во ситуација како и овие свештеници, затоа што го отсликуваме Бог пред нашите пријатели и роднини. Каква слика за Божјиот карактер и ставови тие гледаат во тебе? Ако ти лесно прифаќаш грев, ти си како овие свештеници во времето на Малахија, и Бог не е задоволен со тебе? QVLAB

**d.** Стх. 11-14 Стх. 11 сигурно ќе биде исполнет за време на Милениумското владеење на Христос. Стх. 12 -14 Повторно народот бил невнимателен во своето обожување и жртвување, донесувајќи помалку отколку што требало. “Измамникот” во стх. 14 е оној кој носи лоша жртва и лаже велијќи дека е тоа најдоброто што го има.

**2.** Глава 2

**a.** Стх. 1-6 Бог им зборува директно на свештениците и ги повикува на одговорност заради духовната состојба на народот. Или ќе направат името Божјо да биде почитувано и да Му се даде чест, или Бог ќе ги проколне.

Леви “чекорел со Бог” и “многумина одвратил од грешен живот” (2:6). Леви бил предок на Левитското племе, племето одвоено да Му служи на Бог (Броеви 1:47-54). Левитите станале Божји служители, прво во Шаторот на состанок, подоцна во Храмот. Во овие стихови Бог им се обраќа на свештениците кои биле од ова племе, карајќи ги затоа што го занемарувале законот кој Тој му го дал на нивниот предок Леви, и затоа што не го следеле неговиот пример. QVLAB

**b.** Стх. 7-9 Свештениците требало да бидат духовни водачи, учители на народот. Тие требало да бидат Божји гласници, но биле расипани, предизвикувајќи многумина да не го најдат Бог, кршејќи го Божјиот сојуз со Леви.

Стх. 9 Свештениците дозволувале влијателни и повластени луѓе да го прекршат законот. Свештениците толку многу зависеле од овие луѓе за поддршка, па не можеле да си дозволат да им се спротивстават кога правеле грев. QVLAB

**c.** Стх. 10-13 Откако Храмот бил повторно изграден и ѕидовите завршени, луѓето биле возбудени да ги видат старите пророштва исполнети. Но како што минувало времето, пророштвата за уништувањето на Божјите непријатели и доаѓањето на Месијата не се исполниле веднаш. Луѓето се обесхрабриле, не биле задоволни со држење на сите Божји заповеди. Ова незадоволство полека водело до јавен грев. Многу години порано Езра и Неемија се соочиле со истиот проблем (Езра 9-10; Неемија 13:23-31). QVLAB

Народот бил неверен. Иако отворено не велеле дека го одбиваат Бог, сепак тие живееле како Тој да не постои. Мажите земале жени паганки кои обожувале идоли. Разводот станал вообичаена пракса, кој настапувал единствено поради желба за промена. Народот се однесувал како да можат да прават се што сакаат без да бидат казнети. А се прашувале зошто Бог одбива да ги прифати нивните жртви и да ги благослови! Народот се жалел за нивните лоши околности за кои самите биле виновни. QVLAB

Стх. 12 ги предупредува дека Бог ќе го отсече секој, без разлика на неговата позиција во животот, ако одберат да чекорат во овие гревови. Стх. 13 ние гледаме дека нивната жртва на солзи била само празна форма. Тоа било дволично затоа што тие тоа го направиле толку многу пати, а срцата не им биле искрени.

**d.** Стх. 14-17 мажите прашуваат: “зошто не ги примаш нашите жртви” на што Бог одговара, “поради начинот на кој се однесувате кон своите сопруги.”. Не разбирајќи дека бракот во Божјите очи е врска сврзана со сојуз кој е засекогаш, тие се ослободувале од своите жени без причина.

Библијата за проучување на Дајк укажува на тоа дека на почетокот од една личност Бог направил две (Адам и Ева), мажот и жената. Ако Бог сакал мажот да има повеќе од една жена, Тој тогаш ќе му направел повеќе жени. Овој цитат го покажува Божјото гадење кон разводот - “одвојувањето”.

Бог бил уморен од начинот на кој народот цинично ја извртувал Неговата вистина. Тој ќе ги казни оние кои тврделе дека затоа што Бог молчи, значи дека се согласува со нивните дејствија или барем нема да ги казни заради нив. Бог ќе ги казни и оние кои изјавуваат лажна вера, додека живеат во грев. QVLAB

**3.** Глава 3

**a.** Стх. 1-3 Во овие стихови има два гласника. Првиот вообичаено е разбран како Јован Крстителот (Мат. 11:10; Лк. 7:27). Вториот гласник е Исус, Месијата, за кој двајцата Малахија и Јован Крстителот го подготвуваат патот. QVLAB

Во процесот на прочистување на металите, валканиот метал се загрева со оган додека не се растопи. Нечистотиите се одвојуваат од него и се подигаат на површината. Тие се собрани, оставајќи го зад себе чистиот метал. Без ова загревање и топење, нема прочистување. Како што се трга нечистотијата од површината, така одразот на работникот се огледува на блескавата, чиста површина. Кога сме ние прочистувани од Бог, Неговиот одраз во нашите животи ќе стане се појасен и појасен за оние околу нас. Бог вели дека Левитите (духовните водачи на Израел) треба особено да бидат отворени за Неговиот процес на очистување во нивните животи. Јакиот сапун бил белило кое се користело за белење алишта, овде искористен како симбол за процесот на очистување. QVLAB

Идејата е дека Бог ќе ги отстрани бунтовниците и ќе ги прочисти оние кои се Негови. Ова исто зборува и за Неговото второ доаѓање.

**b.** Ст. 4-6 Кога Изрел ќе биде обновен и Бог ќе го заврши своето прочистување, тогаш жртвите принесени пред Господ ќе Му бидат пријатни. Бог ќе седи како судија за оние кои не одат во праведност, кои се вклучени и вклучуваат други во грев, кои ги потлачуваат оние во потреба и кои немаат стравопочит кон Бог. Тој е Бог кој не се менува - што значи дека Божјиот карактер не се менува, иако Тој може да го промени своето мислење како одговор на молитва или за осуда и милост, Неговиот основен карактер и држењето на ветувањата дадени во сојузот не се менуваат.

**c.** Стх. 7-12 Низ историјата, Неговиот народ бил непослушен, дури и му се потсмевале на Неговиот закон, но Тој секогаш бил волен да ги прими назад. Овде повторно, народот се дрзнал да каже дека никогаш не Му биле непослушни (“Како да се вратиме кога нигде не сме заминале?”)! QVLAB

Во стх. 8-12 Малахија го поттикнува народот да престанат да го задржуваат десетокот, да престанат да го мамат Бог. Системот на десеткување започнал во времето на Мојсеј (всушност Авраам му дал десеток на Мелхиседек пред законот за десеток да биде воспоставен), (Левити 27:30-34; Пов. Зак. 14:22). Левитите примале дел од десетокот, затоа што немале право на сопствена земја (Броеви 18:20, 21). За време на Малахија, народот не давал десеток, па така Левитите требало да работат за да заработат за живот, запоставувајќи ја од Бог дадената одговорност да се грижат за Храмот и за службите на славење. Се што имаме е од Бог; па така кога одбиваме да Му вратиме дел од она што ни го дал, ние Го крадеме. “Ризницата” било местото во Храмот за чување на жито и друга храна дадена како десеток. Свештениците живееле од овие дарови. QVLAB

Да се почитува десетокот било минимум, затоа што во Стариот Завет имало и други посебни прилози заповедани од Бог. Денес треба да знаеме дека давањето милостиња, давањето на сиромашните и оние во потреба, е одвоено од десетокот. Потоа има посебни прилози кои луѓето ги даваат поради нивната љубов и почит кон Бог, и тоа е одвоено од десетокот. Во Новиот Завет правилото за давање е можеби најдобро објаснето во Лука 6:38, 2 Кор. 9:7 имајќи на ум дека како и во Стариот Завет, Бог гледа на срцето.

**d.** Стх. 13-15 Овие стихови го објаснуваат арогантниот став кон Бог. Кога прашуваме: “Каква е користа од служење на Бог?” тоа што всушност го прашуваме е : “Што добро добивам јас од тоа?” Нашиот фокус е себичен. Нашето вистинско прашање треба да биде: “Какво добро можеме да направиме за Бог?” Ние мора да Му служиме на Бог затоа што е Бог и заслужува да Му служиме. QVLAB

**e.** Стх. 16-18 Бог сигурно ги памти оние кои Му се верни. Оние кои Му служат на Бог се неговите скапоцени камења и ќе бидат третитани како синови. За време на Господовиот ден и Неговото Царство на земјата, ќе биде многу лесно да се разликува меѓу праведните и злите.

**f.** Стх. 19-20 На Господовиот ден, Божјиот гнев ќе гори како печка (стх. 19). Но Тој ќе биде како исцелителна топлина, како сончевата, за оние кои Го сакаат и Му се послушни. Јован Крстителот пророкува дека со доаѓањето на Исус, ќе настапи утрото со светлина која ќе ги осветли оние кои грешат во темнина (Лука 1:76-79). Во Исаија 60:20 и Отк. 21:23, 24, ние дознаваме дека нема да има потреба од светло во Божјиот свет град, затоа што самиот Бог ќе биде светлина. QVLAB

Оние кои се горделиви и прават зли дела, треба да се плашат на Господовиот ден кога Тој ќе настапи со суд. Од друга страна, за праведните, оние кои имаат стравопочит кон Господ, тоа ќе биде ден на исцелување и излевање на Божјиот благослов.

**g.** Стх. 21 Овој стих како да зборува за идните времиња кога злите ќе бидат уништени од Бог, и нивната пепел ќе биде фрлена под нозете на праведните.

**h.** Стх. 22 Потсетување за Јуда да се сети на Мојсеевиот закон за Израел. Бог сака да живееме според Неговиот закон како водилка, за да останеме на Неговата патека. Законот никогаш не бил замислен како товар, туку како демонстрација на Неговата љубов која не пази да не се уништиме самите себе.

**i.** Стх. 23-24 Овој дел е многу јасен и треба буквлано да се сфати каде што има можност за тоа. Ние знаеме дека Илија се уште не вкусил смрт, исто како и Енох. Овде вели дека пред настапувањето на Големиот и страшен ден Господов (што се однесува на Армагедон), Илија ќе биде испратен од небо за да ги заврти срцата на татковците кон нивните деца и обратно. Ова зборува за големо пробудување кое ќе настапи за оние чии што срца се отворени кон Бог во време кога светската ситуација е толку лоша што Божјиот суд е неизбежен. Изгледа дека е мудро да се разбере ова пророштво на начин дека Илија ќе биде еден од двата сведока кои ќе се вратат да пророкуваат за време на големите маки (Отк. 11:3).

Малахија ни дава практични упатства за преданост кон Бог:

**(I)** Бог го заслужува најдоброто што можеме да Му го дадеме (1:7-10).

**(II)** Ние мора да бидеме волни да го промениме погрешниот начин на живеење (2:1-2).

**(III)** Ние нашето семејство треба да го ставиме на место на целоживотен приоритет (2:3-16).

**(IV)** Ние треба да сме чувствителни на Божјиот процес на прочистување во нашите животи (3:3).

**(V)** Ние треба да даваме десеток (3:8-12).

**(VI)** Нема место за гордост (3:13-15). QVLAB

Малахија својата порака ја завршува укажувајќи на голениот последен ден на судот. За оние кои му се посветени на Бог, денот на судот ќе биде ден на радост, затоа што ќе ги воведе во вечноста во Божјото присуство. Оние кои го игнорираат Бог ќе бидат “слама” која ќе изгори (3:19). QVLAB